
KLOGE  RÅD 

Da  vi  læste  Budskab  fra  Det  Første 
Præsidentskab  i  juni-nummeret  af  Liahona 
(spansk)  fra  1996,  som  havde  overskriften 
»Fire  enkle  skridt,  som  kan  hjælpe  vores 
familier  og  vores  nationer,«  blev  vi  slået  af 
vores  profet  Gordon  B.  Hinckleys  ord. 
Artiklen  fik  os  til  at  tænke  over  vores  svin- 
gende aktivitet  i  Kirken,  og  vi  indså,  hvor- 
dan vi,  uden  at  være  klar  over  det,  havde 
ledt  vores  familie  på  vildspor.  Budskabet 
hjalp  os  til  at  tage  mere  alvorligt  på  de 
værdier,  som  vores  ledere  har  bedt  os  om 
at  stå  for.  Vi  føler  os  fyldt  med  ny  energi  og 
tro  efter  at  have  læst  præsident  Hinckleys 
kloge  råd. 

Fernando  og  Eva  Ocumare, 
Mendoza  Ward, 
Santo  Domingo  Oriental  Stav, 
Den  Dominikanske  Republik 

EVANGELISKE  MULIGHEDER  FOR  UNGE 

Jeg  er  17  år  gammel,  og  jeg  føler  ofte,  at 

o 

Herren  udgyder  sin  And  over  Kirkens  unge 
over  hele  verden.  Han  har  givet  os  mange 
muligheder  for  vækst,  som  blandt  andet 
seminarprogrammet,  ungdomskonferencer, 
Unge  Pigers  sommerlejre  og  Kirkens  tids- 
skrifter. Jeg  vidner  om,  at  hver  eneste  af  os 
er  Guds  barn,  og  at  han  elsker  os  meget 
højt. 

Rutsu  Taneoka, 
Machida  1.  Ward, 
Machida  Stav  i  Japan 


INSPIRERENDE  BUDSKABER 

Jeg  blev  døbt  sammen  med  en  af  mine 
døtre  den  25.  juli  1993.  En  af  mine  andre 
døtre  blev  også  undervist  af  missionærerne 
sammen  med  os,  men  blev  dog  ikke  døbt. 
Senere  blev  hun  undervist  igen,  men  blev 
stadig  ikke  døbt.  Så  besluttede  jeg  at  give 
hende  et  abonnement  på  Liahona  (spansk) . 
Denne  ekstra  hjælp  banede  vejen  for 
Ånden,  så  den  kunne  vidne  for  hende,  og 
nogle  få  måneder  senere  blev  hun  døbt.  Nu 
venter  jeg  spændt  på  de  budskaber,  som 
inspirerer  og  opløfter  ånden. 

Mireya  Josefina  Almea  de  Rodriguez, 

Bolivar  Gren, 

Barcelona  Stav  i  Venezuela 


STOR  VÆRDI 

Liahona  (spansk)  er  af  stor  værdi  for 
mig.  Det  første  jeg  gør,  når  jeg  modtager 
det,  er  at  læse  Budskab  fra  Det  Første 
Præsidentskab  og  efterleve  dets  forskrifter. 
Jeg  læser  også  om  andre  medlemmers  per- 
sonlige erfaringer. 

En  anden  fremragende  del  af  tidsskrif- 
tet er  »Spørgsmål  og  svar.«  De  svar,  der 
blev  givet  på  spørgsmålet  »Er  der  noget  galt 
i  se  endeløse  tv-serier?«  i  februar-numme- 
ret 1996,  gav  mig  og  min  familie  nogle  gode 
råd. 

Der  er  intet  i  mit  liv,  som  betyder  mere 
eller  giver  mig  større  fred  og  glæde  end  Jesu 
Kristi  evangelium  og  mit  virke  for  hans 
sande  kirke. 

Carlos  Arturo  Durån  Rojas, 
Real  de  Minas  Ward, 
Bucaramanga  Stav  i  Columbia 

BUDSKAB  FRA  DET  FØRSTE  PRÆSIDENTSKAB 


TROENS  PROFILER 


Præsident  Thomas  S.  Monson 

Førsterådgiver  i  Det  Første  Præsidentskab 


ens  Evan  Stephens  var  dirigent  for  Tabernakelkoret,  blev 
han  ved  en  bestemt  lejlighed  meget  begejstret  for  en  tale, 
som  præsident  Joseph  E  Smith  holdt  over  emnet:  unge 


sidste  dages  helliges  tro. 

»Da  mødet  var  forbi  gik  professor  Stephens  alene  op  i  City  Creek  Canyon 

og  tænkte  over  præsidentens  inspirerende  ord.  Pludselig  faldt  (himlens  in- 
spiration) på  ham  og  siddende  på  en  sten,  der  stod  fast  midt  i  det  brusende 
vandløb  . . .  skrev  han  med  en  blyant«  disse  ord:' 

Skal  vi  svigte  vore  pagter, 

som  er  gjort  med  himlens  Gud, 

da  han  hørte  vore  bønner 

og  af  Babel  drog  os  ud?  Nej! 

Mer  nu  end  før  vil  vi  kæmpe  og  stride, 

tro  stå  til  Herren  om  end  vi  må  lide; 

kæmpe  os  frem  os  frem, 

opnå  et  hjem  hos  Gud  vor  Fader  til  evig  tid.2 

Jeg  er  sikker  på,  at  de  unge  på  den  tid  stod  over  for  svære  udfordringer  og 

tunge  problemer.  Ungdommen  er  ikke  let  eller  fri  for  vanskelige  spørgsmål. 

I  dag  står  vi  over  for 
nye  prøvelser,  nye  pro- 
blemer og  nye  fristelser, 
men  hundredtusinder  af 

sidste  dages  hellige 
stræber  konstant  frem- 
ad, tjener  trofast  og  er 

trofaste  mod  troen. 


Sådan  var  det  ikke  dengang,  og  det  er  det  bestemt 
heller  ikke  i  dag.  Faktisk  ser  det  ud,  som  om  ungdom- 
mens  vanskeligheder    tager   til    i   omfang   og    styrke, 


Præsident  Kim  bal  I  sagde:  »Lad  ham  sælge  sin  fri- 
mærkesamling. Et  sådant  offer  vil  blive  til  velsignelse 
for  ham  . . .  Sørg  for,  at  vi  gemmer  (de  frimærker,  som 
vi  modtager  her  ved  Kirkens  hovedsæde)  og  giv  dem 
til  José,  når  han  har  fuldført  sin  mission.  Så  vil  han 
uden  nogen  ekstra  udgift  få  en  flottere  frimærke- 
samlingen end  nogen  anden  ung  mand  i  Mexico.« 


efterhånden  som  tiden  går.  Fristelserne  tårner  sig  op  på 
livets  horisont.  Beretninger  om  vold,  tyverier,  narko- 
misbrug og  pornografi  strømmer  os  i  møde  fra 
fjernsynsskærmen  og  fra  siderne  i  de  fleste  dagblade. 
Disse  eksempler  har  det  med  at  sløre  vores  syn  og  for- 
skubbe vores  opfattelse.  Snart  bliver  gisninger  til  aner- 
kendte meninger,  og  alle  unge  overalt  betragtes  som 
»mindre  gode  end  før  i  tiden«  eller  »den  hidtil  værste 
generation.« 

Hvor  er  sådanne  holdninger  dog  forkerte!  Og  hvor  er 
sådanne  udtalelser  dog  ukorrekte! 

Det  er  sandt  nok,  at  vi  i  dag  lever  i  en  ny  tid  med  nye 
udfordringer,  nye  problemer  og  nye  fristelser,  men  hun- 
dredtusinder af  unge  sidste  dages  hellige  stræber  kon- 
stant fremad  og  tjener  flittigt,  de  er  trofaste  mod  den 
samme  tro,  som  deres  forgængere  så  ædelt  var.  Fordi  kon- 
trasten mellem  godt  og  ondt  er  så  grel,  bemærker  og 
værdsætter  hæderlige  mennesker  overalt  straks  dem,  der 
falder  uden  for  den  gængse  norm. 

Lad  mig  læse  et  stærkt  brev,  som  kom  fra  en  borger  fra 
Minnesota.   Det  var  adresseret  til  Brigham  Young 
University. 

»Mine  herrer:  Den  22.  december  foretog 

jeg  en  busrejse  fra  det  sydlige  Minnesota  til 

Florida  over  Des  Moines  og  Chicago  og  videre 

sydpå.  Der  var  en  stor  gruppe  unge  mennesker  med 

på  turen  fra  Des  Moines.  Disse  prægtige  unge 

mennesker   var   studerende   fra   Brigham  Young 

University,  som  skulle  hjem  på  juleferie.  De  var  alle 

sammen  meget  høflige,  velopdragne  og  veltalende 

unge  mænd  og  kvinder.  Det  var  en  fornøjelse  at 

rejse  sammen  med  dem  -  at  lære  dem  at  kende  -  og 

det  gav  mig  fornyet  håb  for  fremtiden. 

Jeg  er  klar  over,  at  det  ikke  er  universitetet,  der  har 
takken  for  dette.  Unge  mennesker  af  den  kaliber  er  pro- 
duktet af  gode  hjem.  Forældrene  fortjener  ros.  Men  da 
jeg  ikke  kan  nå  ud  til  forældrene,  må  min  tak  gå  til 
skolen. « 


;■'.':  f;!~:  ;;•■■:'; 


Sådanne  kommentarer  er  ikke  enestående,  men  sna- 
rere typiske,  og  det  er  vi  glade  for.  Vore  sidste  dages  hel- 
lige studerende  er  fremragende  eksempler  på  aktiv  tro. 

En  anden  gruppe,  der  forbløffer  verden  og  indgyder 
tro,  er  den  hær  af  sidste  dages  hellige  missionærer,  som  i 
dag  tjener  over  hele  verden.  Gennem  hele  deres  liv  har 
disse  unge  mænd  og  kvinder  forberedt  sig  og  ventet  på, 
at  den  store  dag  skulle  oprinde,  hvor  de  modtog  deres 
missionskald.  Fædre  er  med  rette  stolte  af  dem,  mens 
mødrene  er  ængstelige  for  dem.  Jeg  husker  tydeligt  den 
anbefalingsformular,  hvorpå  en  biskop  havde  skrevet: 
»Dette  er  den  mest  fremragende  unge  mand,  jeg  nogen- 
sinde har  indstillet  til  en  missionærkaldelse.  Han  har 
udmærket  sig  på  alle  områder  af  sit  liv.  Han  var  præ- 
sident for  sit  kvorum  i  Det  Aronske  Præstedømme  og 
elevrådsformand  på  sin  skole.  Han  var  på  skolens  første- 
hold i  idræt  og  fodbold.  Jeg  har  aldrig  anbefalet  en  mere 
enestående  kandidat.  Jeg  er  stolt  over  at  være  hans 
far. « 

Som  regel  skriver  biskoppen  og  stavspræsidenten 
noget  i  stil  med:  »John  er  en  dejlig,  ung  mand.  Han  har 
forberedt  sig  på  sin  mission  både  fysisk,  mentalt,  økono- 
misk og  åndeligt.  Han  vil  tjene  med  glæde  og  stor  iver, 
hvor  som  helst  han  bliver  sendt  hen.« 

Jeg  sad  sammen  med  præsident  Spencer  W  Kimball 
en  dag,  mens  han  underskrev  disse  særlige  kaldelser  til  at 
tjene  som  fuldtidsmissionær.  Pludselig  fik  han  øje  på  sit 
barnebarns  kaldelse.  Han  underskrev  sig  som  Kirkens 
præsident,  og  så  skrev  han  en  personlig  hilsen  nederst  på 
kaldelsen:  »Jeg  er  stolt  af  dig.  Kærlig  hilsen,  bedstefar.« 

Når  kaldelsen  modtages,  lægges  skolebøgerne  væk,  og 
skrifterne  tages  frem.  Der  må  tages  afsked  med  familie, 
venner  og  kærester.  For  en  tid  er  det  slut  med  stævne- 
møder, dans  og  biler,  for  nu  skal  der  bankes  på  døre, 
undervises  og  bæres  vidnesbyrd. 

Lad  os  se  på  nogle  af  disse  trofaste  missionær,  så  vi 
bedre  kan  forstå,  om  ungdommen  i  dag  svigter  deres 
pagter. 


Den  første  profil,  som  jeg  vil  drage  frem,  er  José  Garcia 
fra  Mexico.  José,  der  er  født  i  fattigdom,  men  næret  ved 
tro,  beredte  sig  på  at  blive  kaldet  som  missionær.  Jeg  var 
til  stede  den  dag,  vi  modtog  hans  papirer.  I  papirerne  stod 
denne  bemærkning:  »Bror  Garcia  ønsker  at  tjene,  selvom 
det  vil  betyde  et  stort  offer  for  hans  familie,  idet  han 
står  for  en  stor  del  af  familiens  indtægter.  Han  ejer 
kun  én  ting  -  en  skattet  frimærkesamling  -  som  han 
om  nødvendigt  er  villig  til  at  sælge  for  at  finansiere  sin 
mission.« 

Præsident  Kimball  lyttede  opmærksomt,  mens  denne 
udtalelse  blev  læst  højt  for  ham,  og  så  sagde  han:  »Lad 
ham  sælge  sin  frimærkesamling.  Et  sådant  offer  vil  blive 
til  velsignelse  for  ham.«  Og  så  fortsatte  denne  kærlige 
profet:  »Hver  måned  modtager  vi  her  ved  Kirkens 
hovedsæde  tusinder  af  breve  fra  hele  verden.  Sørg  for,  at 
vi  gemmer  frimærkerne  og  giver  dem  til  José,  når  han  har 
fuldført  sin  mission.  Så  vil  han  uden  nogen  ekstra  udgift 
få  en  flottere  frimærkesamling  end  nogen  anden  ung 
mand  i  Mexico.« 

Der  syntes  ligesom  at  lyde  et  ekko  fra  Mesterens  tid: 

»Og  han  så  op  og  fik  øje  på  de  rige,  som  lagde  deres 
gaver  i  tempelblokken. 

Han  så  også  en  fattig  enke  lægge  to  småmønter  i  den, 

og  han  sagde:  'Sandelig  siger  jeg  jer:  Denne  fattige 
enke  har  givet  mere  end  alle  de  andre'«  (Luk  21:1-3). 

»For  de  har  alle  givet  af  deres  overflod,  men  hun  har 
givet  af  sin  fattigdom,  alt,  hvad  hun  havde,  alt  det,  hun 
have  at  leve  af«  (Mark  12:44) 

For  at  præsentere  den  næste  profil  må  jeg  bevæge  mig 
fra  Mexico  til  Missionærtræningscentret  i  Provo  i  Utah, 
hvor  en  missionær  kæmpede  for  at  lære  tysk,  så  han 
kunne  blive  en  effektiv  missionær  for  folk  i  det  sydlige 
Tyskland.  Hver  dag,  når  han  åbnede  sin  tyske  grammatik, 
lagde  han  med  stor  interesse  og  nysgerrighed  mærke  til 
billedet  på  forsiden  af  bogen,  som  forestillede  et  hygge- 
ligt, gammelt  hus  fra  Rothenburg  i  Tyskland.  Under 
billedet  stod  der,  hvor  det  stammede  fra.  Den  unge 


MAJ        1997 

5 


mand  besluttede  i  sit  hjerte:  »Jeg  vil  besøge  det  hus  og 
fortælle  dem,  der  bor  der,  om  sandheden.«  Og  det 
gjorde  han.  Som  følge  heraf  blev  søster  Helma  Hahn 
omvendt  og  døbt.  Hun  brugte  meget  tid  på  at  tale 
med  turister,  som  kom  fra  hele  verden  for  at  se  hendes 
hus.  Hun  elskede  at  fortælle  dem  om  de  velsignelser, 
som  Jesu  Kristi  evangelium  har  skænket  hende.  Hendes 
hus  er  sandsynligvis  et  af  de  mest  fotograferede  huse 
i  hele  verden.  Ingen  besøgende  gik  derfra  uden  at 
høre  hende  udtrykke  sit  taknemlige  vidnesbyrd  i  enkle, 
men  oprigtige  ord.  Den  missionær,  som  bragte  evange- 
liet til  søster  Hahn,  huskede  den  hellige  befaling:  »Gå 
derfor  hen  og  gør  alle  folkeslagene  til  mine  disciple, 
idet  I  døber  dem  i  Faderens  og  Sønnens  og  Helligåndens 
navn«  (Matt  28:19). 

Den  tredje  profil  skildrer  også  en  missionær  med 
urokkelig  tro,  nemlig  ældste  Mark  Skidmore.  Da  han 
modtog  sin  kaldelse  til  at  tjene  i  Norge,  kunne  han 
ikke  et  ord  norsk  -  men  han  vidste,  at  for  at  kunne 
undervise  og  bære  vidnesbyrd  måtte  han  kunne  tale 
nordmændenes  sprog  flydende.  Og  han  gav  sig  selv  et 
løfte:  »Jeg  vil  ikke  tale  engelsk,  før  jeg  har  døbt  min  første 
norske  familie.«  Han  tænkte.  Han  bad.  Han 
tryglede.  Han  arbejdede.  Da  hans  tro  var  blevet  prøvet, 
kom  den  ønskede  velsignelse.  Han  underviste  og  døbte 
en  dejlig  familie.  Og  så  talte  han  engelsk  for  første 
gang  i  et  halvt  år.  Jeg  traf  ham  den  samme  uge.  Han 
udtrykte  sin  taknemlighed  og  glæde.  Jeg  tænkte  på  den 
tapre  hærfører  Moronis  ord:  »Jeg  søger  ikke  efter 
magt . . .  Jeg  søger  ikke  efter  verdens  ære,  men  efter  Guds 
ære«  (Alma  60:36). 

Den  sidste  profil,  jeg  vil  nævne,  er  moderen  til  en 
ædel  missionær.  Familien  boede  i  det  barske  klima  i  Star 
Valley  i  Wyoming.  Deroppe  er  sommeren  kort  og  varm, 
mens  vinteren  er  lang  og  kold.  Da  denne  prægtige  søn  på 
19  år  tog  afsked  med  sit  hjem  og  sin  familie,  vidste  han, 
hvem  arbejdsbyrden  nu  ville  falde  på.  Faderen  var  syg  og 
svækket.  Det  ville  blive  moderens  opgave  ved  håndkraft 


at  malke  alle  de  malkekøer,  som  sikrede  familien  dens 
indtægt. 

Mens  jeg  tjente  som  missionspræsident,  deltog  jeg  i  et 
seminar  for  alle  missionspræsidenter,  som  blev  afholdt  i 
Salt  Lake  City.  Min  hustru  og  jeg  havde  den  fornøjelse  at 
kunne  tilbringe  en  hel  aften  sammen  med  forældrene  til 
de  missionærer,  der  tjente  hos  os.  Nogle  forældre  var  vel- 
havende og  fint  klædt.  De  var  veltalende.  De  havde 
stærk  tro.  Andre  var  knap  så  velhavende,  deres  midler 
var  små,  og  de  var  lidt  generte.  Men  de  var  også  stolte  af 
deres  særlige  missionær  og  bad  og  ydede  ofre  for  hans 
velbefindende. 

Men  af  alle  de  forældre,  som  jeg  traf  den  aften,  husker 
jeg  tydeligst  moderen  fra  Star  Valley.  Da  hun  greb  min 


FORSLAG  TIL  SAMTALEEMNER 
FOR  HJEMMELÆRERNE 


1.  Skønt  dette  er  en  tid  med  nye  problemer  og 
fristelser,  stræber  hundredtusinder  af  unge 
sidste  dages  hellige  efter  at  forblive  trofaste 
mod  troen. 

2.  Eftersom  unge  sidste  dages  hellige  ofte  falder 
uden  for  de  gængse  normer,  bliver  deres 
adfærd  bemærket  og  værdsat  af  hæderlige 
mennesker  over  hele  verden. 

3.  En  anden  gruppe,  som  forbløffer  og  inspirerer 
andre,  er  den  hær  af  sidste  dages  hellige 
missionærer,  der  tjener  over  hele  verden. 

4-  Mormon  forklarer  kilden  til  retskafne  unges 
styrke:  »Og  det  var  alle  unge  mænd  . . .  tapre 
og  modige  ...  (og  de)  var  pålidelige  i  alt,  hvad 
de  blev  betroet ...  thi  de  var  blevet  belært  om 
at  holde  Guds  bud  og  vandre  retskaffent  for 
ham«  (Alma  53:20-21). 

hånd,  kunne  jeg  mærke  den  hårde  hud,  der  vidnede  om 
det  slid,  som  hun  hver  dag  måtte  udføre.  Hun  næsten 
undskyldte  sin  hårde  hud  og  sit  vejrbidte  ansigt.  Hun 
hviskede:  »Fortæl  vores  søn,  Spencer,  at  vi  elsker  ham,  at 
vi  er  stolte  af  ham,  og  at  vi  beder  for  ham  hver  dag.« 

Indtil  den  aften  havde  jeg  aldrig  set  en  engel  eller  hørt 
en  engel  tale.  Men  det  ville  jeg  aldrig  mere  kunne  sige, 
for  den  englemoder  havde  Kristi  And  hos  sig.  Hun  -  der 
hånd  i  hånd  med  Gud  var  vandret  ud  i  dødsskyggens  dal 
for  at  føre  sin  søn  ind  i  dette  liv  -  havde  gjort  et  uudslet- 
teligt indtryk  på  mig. 

Missionærer,  der  er  blevet  opdraget  og  belært  af 
sådanne  ædle  mødre,  kan  måle  sig  med  Helamans  skare: 

»Og  det  var  alle  unge  mænd,  og  de  var  overmåde 
stærke  og  virksomme,  tapre  og  modige;  men  det  var  ikke 
alt  -  det  var  mænd,  der  til  enhver  tid  var  pålidelige  i  alt, 
hvad  der  blev  dem  betroet. 

Ja,  det  var  sandhedskærlige  og  ordentlige  mænd,  thi 
de  var  blevet  belært  om  at  holde  Guds  bud  og  vandre 
retskaffent  for  ham«  (Alma  53:20-21). 

Disse  profiler  indgyder  tro.  De  vækker  tillid.  De 
belærer  om  sandheden.  De  vidner  om  det  gode.  De  giver 
svar  på  spørgsmålet: 


Skal  vi  svigte  vore  pagter, 

som  er  gjort  med  himlens  Gud, 

da  han  hørte  vore  bønner 

og  af  Babel  drog  os  ud?  Nej! 

Mer  nu  end  før  vil  vi  kæmpe  og  stride, 

tro  stå  til  Herren  om  end  vi  må  lide, 

kæmpe  os  frem 

opnå  et  hjem  hos  gud  vor  Fader  til  evig  tid.  O 


NOTER 

1.  J.  Spencer  Cornwall,  Stories  ofOur  Mormon  Hymns,  1963, 
side  173. 

2.  »Skal  vi  svigte  vore  pagter,«  Salmer  og  sange,  nr.  167. 


Hver  dag,  når  den  unge  missionær  åbnede  sin  tyske 
grammatik,  bemærkede  han,  at  der  på  forsiden  var  et 
billedet  af  et  gammelt  hus  fra  Rothenburg  i  Tyskland. 
Den  unge  mand  besluttede:  »Jeg  vil  besøge  det  hus 
og  fortælle  dem,  der  bor  der, 
om  sandheden.« 


HJEM  PA  MISSION 


Sree  Devi  Kommu 


Da  jeg  var  15  år,  traf  min  storesøster  Swarupa  et 
ægtepar  fra  Jesu  Kristi  Kirke  af  Sidste  Dages 
Hellige,  der  tjente  som  missionærer  i 
Rajahmundry  i  Indien,  og  kort  efter  blev  hun  undervist  af 
dem.  Selvom  jeg  syntes,  at  Kirkens  navn  lød  underligt,  og 
skønt  jeg  ikke  forstod  ret  meget  engelsk,  lyttede  jeg  alli- 
gevel til  missionærerne.  Jeg  syntes  godt  om  lærdommene, 
og  vi  blev  begge  døbt.  Senere  blev  min  anden  søster  og 
min  bror  også  døbt. 

Fem  år  senere  traf  jeg  nogle  fuldtidsmissionærer,  som 
tjente  i  Delhi,  og  jeg  vidste  straks,  at  jeg  ville  på  mission. 
I  august  1993  modtog  jeg  min  kaldelse  til  at  tjene  i  mis- 
sionen i  Bangalore,  men  jeg  var  noget  beklemt,  da  jeg 
drog  ud  i  missionsmarken  imod  min  fars  ønske. 

Da  jeg  havde  tjent  halvdelen  af  min  mission,  talte  jeg 
med  min  missionspræsident,  Gurcharan  Singh  Gill,  om 
mine  forældre.  Selvom  der  på  det  tidspunkt  var  missio- 
nærer i  min  fødeby,  talte  mine  forældre  kun  en  lokal  dia- 
lekt og  kunne  derfor  ikke  undervises  af  de  engelsktalen- 
de missionærer.  Det  var  mit  største  ønske  at  få  mine 
forældre  forenet  med  mig  og  mine  søskende  i  evangeliet. 

Kort  efter  min  samtale  med  præsident  Gill,  forflyttede 
han  mig  til  Rajahmundry,  så  jeg  kunne  hjælpe  missio- 
nærerne med  at  oversætte  og  undervise  mine  forældre. 
Jeg  havde  i  mange  år  bedt  min  himmelske  Fader  om  at 
blødgøre  mine  forældres  hjerter,  så  de  ville  erkende  sand- 
heden. Da  jeg  nåede  frem  efter  en  togrejse  på  tyve  timer, 


kunne  jeg  se,  at  mine  bønner  var  blevet  besvaret.  Min  far 
havde  ændret  indstilling  og  støttede  mit  virke  som 
missionær. 

En  uge  senere  underviste  jeg  mine  forældre  i  den 
første  lektion.  Det  var  vidunderligt  at  høre  min  far,  der 
var  blevet  omvendt  til  kristendommen,  da  han  giftede  sig 
med  min  mor,  udtrykke  sin  kærlighed  og  taknemlighed 
for  sin  himmelske  Fader  og  Jesus  Kristus.  Mine  forældre 
tog  imod  en  Mormons  Bog  og  indvilligede  i  at  fortsætte 
undervisningen.  Jeg  var  overvældet  af  glæde. 

Så  begyndte  min  far  at  bygge  et  hus,  og  han  havde  sjæl- 
dent tid  til  at  høre  mere  om  Kirken.  Da  jeg  kendte  fastens 
og  bønnens  kraft,  besluttede  jeg  at  faste  og  bede  om,  at 
min  far  ville  kunne  afse  tid  til  at  deltage  i  resten  af  lek- 
tionerne. Kort  efter  kunne  vi  fortsætte  undervisningen. 

Mine  forældre  tog  imod  dåbsudfordringen.  Zone- 
lederen interviewede  dem,  og  bagefter  spurgte  jeg 
nervøst:  »Hvordan  gik  det?« 

»De  er  parat!«  sagde  han. 

Jeg  var  lykkelig.  Under  dåbsmødet  fornemmede  jeg 

o 

Anden  så  stærkt,  at  jeg  græd  af  glæde.  Kommu  Appo 
Rao  og  Kommu  Mani  blev  døbt  i  juni  1994  på  en  meget 
varm  dag  i  Rajahmundry.  Endelig  var  min  familie  forenet 
i  den  sande  Kirke! 

Jeg  er  vor  himmelske  Fader  og  min  missionspræsident 
taknemlig  for,  at  de  sendte  mig  som  missionær  til  mine 
forældre.  □ 

AT  LØFTE 
FÆLLESSKAB 


Janet  Thomas 

I  nærheden  af  Drammen  i  Norge 
ligger  der  et  bjerg,  som  hedder 
Spiralen.  Set  udefra  ligner  det  et 
ganske  almindeligt  bjerg,  men  det  er 
hult  indvendig.  Bjerget  rummer  et 
gammelt  stenbrud,  der  er  formet 
som  en  spiraltunnel.  Tunnel- 
en er  nu  omdannet  til  en 
vej,  der  fører  biler  op  til       j 

De  problemer,  som  disse  norske 
præster  og  laurbærpiger  dagligt 
står  overfor,  minder  om  de  sten, 
som  de  bar  op  ad  bjerget  under 
en  to  dages  ungdomskonferen- 
ce. De  erfarede,  at  livet  er  lette- 
re, når  man  løfter  i  fællesskab. 


toppen,  hvor  der  er  en  smuk  udsigt 
over  byen  og  havet. 

For  ikke  så  længe  siden  klatrede 
43  præster  og  laurbærpiger  fra 
Oslo  Stav  op  i  Spiralen  under  en 
konference  for  præster  og  laurbær- 
piger. Det  var  ikke  en  almindelig 
ungdomskonference,  for  dem 
afholder  staven  en  af  hvert  år.  Men 
staven  har  også   tradition  for   at 


afholde  en  særlig  konference,  hvor 
præsterne  og  laurbærpigerne  sam- 
les til  to  dage  med  sjov  og  alvorlige 
drøftelser. 

På  konferencens  første  aften  del- 
tog lokale  kirkeledere  sammen  med 
de  unge  i  en  paneldiskussion  og 
besvarede  de  spørgsmål,  som  præ- 
sterne og  laurbærpigernes  stillede. 
»Alle  spørgsmålene  var  interessan- 

te,«  sagde  Jaran  Rosaker  fra  Oslo  3. 
Ward.  Hans  ven  Christian  Tarjei 
Gylseth  var  enig.  »Deres  svar  var 
også  gode.«  Bagefter  samledes  de 
unge  til  middag  og  dans. 

Næste  morgen  besteg  de  Spiralen. 
Det  stod  snart  klart,  at  denne  klatre- 
tur skulle  blive  mere  end  bare  en  sjov 
aktivitet.  Det  burde  de  have  gættet. 
Turen  skulle  blive  en  lektion  i  ansku- 
elsesundervisning. 

Først  blev  præsterne  og  laurbær- 
pigerne opdelt  i  familiegrupper,  der 
fik  efternavne  fra  Kirkens  historie, 
såsom  Smith,  Young  og  Kimball. 
Familiegrupperne  blev  sendt  af  sted 
op  ad  stien  med  korte  intervaller. 
Det  første  sted  man  gjorde  holdt, 
fik  man  vand.  Det  næste  sted  fik 
man  juice.  Langsomt  begyndte 
turens  betydning  at  stå  klart  -  når 
man  rejser  sammen  som  familier, 
bliver  belønningerne  bedre  og 
bedre. 

John  Gundersen  fra  Fredrikstad 
Gren  sagde,  at  han  forstod  symbo- 
likken allerede  ved  det  første  stop. 
»Jeg  begyndte  at  forstå  det,  da  de 
sagde,  at  vi  skulle  holde  fast  i  jern- 
stangen.« Det  første  stop  kunne 
repræsentere  telestial  herlighed. 
Det  næste  kunne  være  terrestrial 
herlighed.  Da  familierne  dukkede 
op  i  skoven  ved  parkeringspladsen 
på  toppen,  regnede  de  med,  at  turen 
var  forbi,   og   at  de  ville  modtage 


deres  celestiale  belønning.  Men  det 
var  ikke  forbi  endnu. 

Hver  familie  fik  en  trillebør  med 
fem  store  sten  i.  De  fik  besked  på  at 
fortsætte  op  ad  stien.  Alle  lo  og  spøg- 
te, og  ingen  regnede  med,  at  den  sid- 
ste etape  ville  blive  særlig  anstren- 
gende. En  stærk  dreng  ville  sagtens 
kunne  skubbe  den  tunge  trillebør, 
mente  de  -  indtil  de  så  den  sidste 
strækning  op  til  toppen.  Den  var  så 
stejl  og  glat,  at  det  ville  blive  hårdt 
for  dem  bare  at  klatre  derop.  Og  tril- 
lebøren med  de  tunge  sten  ville  gøre 
det  rigtig  vanskeligt. 

Hver  familie  fandt  deres  egen 
måde  at  klare  turen  på.  ElRay  Gene 
Hendricksen  fra  Hokksund  Gren 
sagde:  »Vi  besluttede  at  løfte  i  fælles- 
skab. Hver  af  os  tog  en  sten  fra  trille- 
børen. To  andre  bar  så  den  tomme 
trillebør.  Vi  klarede  det.  Vi  var  den 
eneste  familiegruppe,  der  gjorde  det 
på  den  måde.« 

Ingen  beklagede  sig.  De  ydede  alle 
deres  bidrag  og  spekulerede  på,  hvor- 
dan de  kunne  få  deres  sten  med  op  til 
toppen.  Så  kom  belønningen.  De  var 
varme  og  trætte,  mens  de  hvilede  sig 
og  så  ud  over  det  smukke  landskab 
under  sig.  De  var  glade  for,  at  alle 
nåede  op  til  toppen,  hvor  de  kunne 
kaste  deres  byrder,  stenene,  fra  sig. 
De  stablede  stenene  op  til  et  impro- 
viseret mindesmærke.  Derefter  blev 
der   serveret  frokost  -  næring   til 


kroppen  -  og  de  lyttede  til  en  taler, 
som  talte  om  det,  der  hører  himlen 
til  —  næring  til  sjælen. 

Biskop  Aabo  fra  Drammen  Ward 
forklarede,  at  til  tider  var  klatreturen 
mere  krævende  for  nogen  end  for 
andre.  En  tid  var  der  et  par  stykker, 
som  bar  byrderne,  mens  de  andre 
bare  gik  ved  siden  af  og  ikke  behøve- 
de at  hjælpe  til.  Men  skønt  udfor- 
dringerne var  forskellige,  så  måtte 
alle  samarbejde  for  at  sikre  sig,  at  alle 
nåede  med  op  til  toppen.  Biskop 
Aabo  påpegede,  at  Jesus  Kristus  har 
lovet,  at  han  vil  gøre  vores  byrder 
lette.  Ved  at  få  vores  eget  vidnes- 
byrd, får  vi  kræfter  til  at  nå  op  til 
bjergets  tinde. 

Turen  var  den  perfekte  afslut- 
ning på  konferencen.  Samværet 
havde  været  sjovt.  Cathrine 
Opdahl  fra  Oslo  2.  Ward  sagde: 
»Det  sjoveste  er  at  lære  andre  nor- 
ske unge  på  ens  egen  alder  at  kende 
på  en  ny  måde.« 

»Ja,«  sagde  Kathinka  Svendsen, 
der  også  er  fra  Oslo  2.  Ward.  »Vi  har 
de  samme  problemer,  især  i  skolen, 
hvor  de  andre  ikke  kan  acceptere,  at 
man  er  sidste  dages  hellig  med  høje 
moralske  standarder.« 

»Her,«  sagde  Kjetil  Pedersen  fra 
Drammen  Ward,  »er  man  sammen 
med  andre  med  samme  holdninger 
og  syn  på  religion.  Det  er  rart  at  gøre 
noget  sammen.« 

Disse  præster  og  laurbærpiger  ved, 
at  det  mindesmærke,  som  de  bygge- 
de på  bjergtoppen,  er  mere  end  bare 
en  dynge  sten  -  det  er  symbol  på  det, 
de  kan  opnå  ved  at  samarbejde. 


Nogle  af  de  unges  mest  dybsindi- 
ge udtalelser  kom  under  de  stille 
stunder,  hvor  de  talte  om  svar  på 
bønner  eller  om  deres  vidnesbyrd. 
De  talte  om  den  stille  fred,  som  kun 
kan  komme  fra  Herren.  Jaran 
sagde:  »Jeg  læste  Moroni  10:4.  Der 
står,  at  hvis  man  vil  spørge  Gud  om 
det,   der  står  i  Mormons  Bog,   er 


sandt,  så  vil  han  svare  én.  Jeg 
prøvede  det.  Jeg  fik  en  følelse  af,  at 
det  var  sandt.  Det  er  en  dejlig,  varm 
følelse  indeni.« 

Hanne  Akselsen  fra  Oslo  2.  Ward 
havde  også  meget  stærke  følelser, 
mens  hun  læste  Mormons  Bog.  »Jeg 
var  blevet  undervist  af  missionærer- 
ne, men  jeg  havde  ikke  følt  noget 
særligt,  men  så  bad  de  mig  om  at  stu- 
dere og  bede.  Jeg  prøvede.  Jeg  bad  og 
studerede.  Så  skete  der  noget  vidun- 
derligt. Det  føltes,  som  om  Mormons 
Bog  var  skrevet  til  mig.  Jeg  genkend- 
te den  bare.  Den  virkede  så  bekendt 
og  så  rigtig.« 

Det  at  deltage  i  præsternes  og 
laurbærpigernes  konference  »er  med 
til  at  opbygge  Zion  her  i  Norge,« 
sagde  Ida  Podhorny  fra  Moss  Ward. 
»Vi  lærer  at  være  i  verden,  men  ikke 
af  verden.  Jeg  er  taknemlig  for  mine 
gode  venner.« 


Désireé  Bjerkøe,  som  er  stavens 
præsidentinde  for  Unge  Piger,  sagde: 
»Vores  mål  er  at  styrke  de  unge  og  få 
dem  til  at  styrke  hinanden.  Og  det  er 
faktisk,  hvad  de  gør.  De  sidder  oppe 
til  sent  på  natten  og  snakker.  Det  er 
gyldne  stunder.  Hvis  de  ikke  finder 
venner  i  Kirken,  så  vil  de  holde  sig  til 
deres  venner  uden  for  Kirken.« 

Snart  blev  det  tid  til  at  forlade  bjerg- 
toppen og  vende  tilbage  til  dagligda- 
gen. Men  da  vennerne  klatrede  ned 
igen,  vidste  de,  at  de  oppe  på  toppen 
havde  bygget  et  monument,  som  var 
større  end  det  af  sten.  ElRay 
Hendricksen  forklarede:  »Det  var  et 
monument,  som  symboliserer,  at  vi  alle 
havde  udført  det  samme  og  var  nået  til 
tops  ved  at  hjælpe  hinanden.  Men  vi  er 
ikke  færdige  endnu.  Vi  må  udvikle  os 
og  holde  sammen  og  forblive  trofaste.« 

På  en  bjergtop  i  Norge  fandt  nogle 
unge  nogle  af  de  svar,  de  søgte.  □ 

en  dag  laurbærpigerne  tog  på  lejrtur  til 
Colorado  River,  havde  jeg  en  vigtig 
bekendtgørelse.  Jeg  havde  besluttet  at 
lade  mig  undervise  af  missionærerne. 
Da  mine  venner  jublede  af  glæde,  afbrød  jeg  dem  og 
sagde,  at  de  ikke  skulle  forvente  alt  for  meget.  »Jeg 
skal  hverken  døbes  eller  noget,«  sagde  jeg.  »Jeg  vil 
bare  lære  mere  om  jeres  tro  på  en  mere  systematisk 
måde.«  Mine  venner  smilede  bedrevidende  til  hinan- 
den. 

Efterhånden  som  weekenden  skred  frem,  opdagede 
jeg,  at  man  lærer  noget  bare  af  at  omgås  sidste  dages 
hellige.  Det  første  jeg  bemærkede  var,  at  mormoner 
beder  mere  end  medlemmer  af  andre  trossamfund,  jeg 
havde  kendt  til.  Og  i  min  søgen  efter  sandheden  havde 
jeg  truffet  medlemmer  af  mange  trossamfund.  Mine 
venners  bønner  var  også  anderledes.  De  havde  ikke 
nogen  bønnebøger,  sådan  som  min  bedstemor  havde 
haft.  De  talte  bare  med  Gud.  Og  de  efterlevede  det,  de 
lærte  i  Kirken.  Det  var  ikke  en  søndagstro.  Det  var  en 
praktisk  hverdagstro,  og  det  kunne  jeg  godt  lide. 

Om  aftenen  rullede  vi  vore  soveposer  ud  og  beun- 
drede de  tindrende  stjerner  på  himlen.  Nogle  af  piger- 
ne begyndte  at  spørge  mig  om  forskellige  ting. 
Hvordan  havde  jeg  truffet  Kirken?  Hvor  havde  jeg 
gået  i  kirke  før?  Hvordan  havde  jeg  det  med  det,  jeg 
havde  lært? 

Jeg  vidste  ikke,  hvordan  jeg  skulle  besvare  det  sid- 
ste spørgsmål.  Hvordan  skulle  jeg  kunne  beskrive  min 
forvirring,  uden  at  såre  deres  følelser?  Ingen  anden 
kirke  havde  påvirket  mig  på  samme  måde.  Jeg 
havde  brugt  mange  timer  på  at  granske 
SDH-lærdomme  og  prøvet  at  gætte 
på,  hvilke  af  dem  der  var 


sande.  Jeg  havde  altid  hadet  at  skulle  gætte.  Jeg  ville 
vide  sandheden.  Men  der  fandtes  ingen  videnskabelig 
metode  at  undersøge  Kirken  på. 

Jeg  sukkede.  »Det  er  svært,«  indrømmede  jeg.  »Alt 
det  I  står  for  er  så  anderledes,  og  det  vil  tage  sin  tid  at 
finde  ud  af,  hvad  af  det,  der  er  sandt.« 

»Jeg  ved,  hvad  der  er  sandt,«  sagde  en  pige  stille.  Og 
så  bar  hun  sit  vidnesbyrd  uden  at  føle  sig  det  mindste 
flov. 

Jeg  fik  den  der  følelse  igen  -  den  følelse,  jeg  havde 
haft,  da  jeg  var  ti  år  gammel  og  hørte  historien  om  den 
første  åbenbaring  under  et  besøg  ved  templet  i  Los 
Angeles.  Det  var  også  den  følelse,  jeg  havde  haft,  når 
jeg  havde  overværet  en  særlig  gribende  lektion.  Jeg 
vidste  ikke,  hvad  den  følelse  betød,  men  jeg  gik  ud  fra, 
at  den  havde  en  vis  betydning.  Pludselig  fik  jeg  en 
trang  til  virkelig  at  vide,  hvad  der  var  sandt,  og  ikke 
bare  gætte. 

»Du  sagde,  at  du  ved  det.  Hvordan  kan  du  vide 
det?«  spurgte  jeg. 

»Jeg  har  bedt  om  det.  Du  har  hørt  om  Joseph 
Smith,  ikke?  Om  hvordan  han  søgte  efter  sandheden 
og  gik  ud  i  lunden  for  at  bede?« 

Jeg  nikkede.  »Ja,  og  jeg  har  også  prøvet  at  bede, 
men  Gud  kommer  da  ikke  ned  og  giver  mig  et  svar.« 

»Sandsynligvis  ikke,  men  han  behøver  heller  ikke 
at  komme  ned  for  at  tale  med  os.  Han  taler  til  os  hele 
tiden.  Det  eneste  vi  skal  gøre,  er  at  lytte.« 

Jeg  satte  mig  interesseret  op.  »Jeg  har  bedt  før,  og 
andre  kirker  har  fortalt  mig,  at  Gud  besvarer  bønner, 
men  ingen  har  forklaret  mig  hvordan.  Mener  du,  at  jeg 
kan  spørge  ham,  om  jeres  kirke  er  sand,  og  så  vil  han 
fortælle  mig  det?« 

»Ja,  selvfølgelig.  Det  var  det,  jeg  gjorde.« 

Jeg  var  forbløffet.  »Hvis  det  er  så  let,  skulle  man  da 
tro,  at  alle  ville  blive  medlemmer  af  jeres  kirke.« 

Mine  venner  lo.  Og  så  begyndte  de  at  fortælle  mig, 
hvordan  man  får  at  vidnesbyrd.  Nogle  måneder  sene- 
re fik  jeg  mit  svar.  Og  jeg  blev  døbt,  kort  efter  at  jeg 

var  fyldt  17.  De  havde  ret.  Min  himmelske  Fader 
svarede  mig.  Jeg  skulle  bare  lytte.  □ 


W 


Fejlopfattelser,  hæmmet  udvikling  og 
manglende  barmhjertighed  er  blot 
nogle  få  af  de  åndelige  farer  ved  at 
finde  fejl  hos  andre. 


Åndelige  farer  ved  at 
finde  fejl  hos  andre 


Mark  D.  Chamberlain 


Carla  og  Tim*  flyttede  ind  i  et  nyt  hjem  for  to  år 
siden.  Og  siden  da  har  de  knyttet  stærke  venska- 
ber med  deres  naboer.  Men  de  har  bemærket,  at  efter- 
hånden som  de  lærer  deres  nye  venner  bedre  at  kende,  så 
ser  de  også  venners  svagheder  tydeligere.  Åbenbare  fejl  i 
alt,  lige  fra  vedligeholdelsen  af  deres  hjem  til  deres  bør- 
neopdragelse, synes  at  blive  stedse  mere  tydelige.  De  er 
begyndt  at  fokusere  på  naboernes  mangler  i  deres  samta- 
ler, og  til  tider  ligger  de  i  sengen  om  aftenen  og  taler  om 
de  små  ting,  som  har  irriteret  dem  i  dagens  løb. 

Andetsteds  begyndte  en  fejde  mellem  to  familier  i  et 
lille  landligt  ward  for  flere  år  siden.  Selvom  det  er  svært 
for  nogen  at  huske  de  nøjagtige  omstændigheder,  så 
havde  det  noget  at  gøre  med  en  bemærkning,  som  den 
ene  af  fædrene  lod  falde  til  den  anden.  Den  oprindelige 
bemærkning  var  ganske  harmløs,  men  den  blev  misfor- 
stået, og  i  løbet  af  et  par  dage  var  flere  forskellige  variati- 
oner af  historien  i  omløb.  Følelser  blev  såret,  man  tog 
parti,  og  i  flere  år  har  disse  bitre  følelser  drevet  Ånden 
bort  fra  deres  aktiviteter  og  møder.  Lokale  ledere  har  søgt 

*  Navnene  er  ændret. 


at  give  råd  og  vejledning.  Men  disse  forsøg  er  også  blevet 
misforstået.  I  dag  nægter  en  hel  families  medlemmer,  der- 
iblandt også  børn  og  børnebørn,  at  komme  i  Kirken,  og 
det  fordi  en  uskyldig  bemærkning  blev  blæst  op  til  et  bål 
af  dømmesyge  og  kritik. 

Nutidige  profeter  og  skrifterne  advarer  os  om,  at  det  at 
finde  fejl  og  dømme  andre  -  hvadenten  det  så  sker  i  et 
•parforhold,  blandt  gode  naboer  eller  i  et  ward  -  kan  være 
farligt  for  vores  åndelighed. 

Fejlagtige  opfattelser 

Dømmesyge  forvrænger  vores  opfattelse  på  flere 
måder.  For  det  første  betragter  vi  fejlagtigt  os  selv  som 
overlegne.  Når  vi  bliver  optaget  af  andres  svagheder,  ven- 
des opmærksomheden  fra  vore  egne  fejl.  Vi  udvikler  en 
form  for  åndelig  langsynethed,  hvor  vi  fokuserer  på 
andres  fejl,  og  så  kan  vores  åndelige  øjne  spille  os  et  puds, 
når  vi  ser  lige  igennem  det,  der  er  meget  tættere  på,  nem- 
lig vores  egne  fejl. 

I  Matt  7:3  beskriver  Frelseren  denne  besynderlige  til- 
stand: »Hvorfor  ser  du  splinten  i  din  broders  øje,  men 
lægger  ikke  mærke  til  bjælken  i  dit  eget  øje?« 

Selvom  vi  måske  betragter  os  selv  som  bedre  end  dem, 
vi  kritiserer,  så  er  de  i  virkeligheden  lige  så  dyrebare  i 
Herrens  øjne,  som  vi  er,  hvilket  profeten  Jakob  fastslår: 

»Mine  brødre,  nu  har  jeg  talt  til  jer  om  stolthed,  og  de 
af  jer,  der  har  forurettet  jeres  næste  og  forfulgt  ham  på 
grund  af  hjertets  stolthed  over  de  ting,  som  Gud  har  givet 
jer,  hvad  siger  I  dertil? 

Tror  I  ikke,  at  sådanne  ting  er  vederstyggelige  for  ham, 
som  skabte  alt  kød?  Og  den  ene  skabning  er  lige  så  dyre- 
bar i  hans  øjne  som  den  anden«  (Jakobs  Bog  2:20-21). 

Hvis  vi  føler  os  hævet  over  vores  næste,  så  har  vi 
sandsynligvis  glemt,  at  vi  også  har  »syndet  og  mistet  her- 
ligheden fra  Gud«  (Rom  3:23). 

Når  vi  finder  fejl  hos  andre,  risikerer  vi  at  dømme  folk 
på  det  ydre.  Da  vi  ikke  er  i  stand  til  at  skelne  de  tanker 
og  hensigter,  som  findes  i  vores  næstes  hjerte,  må  vi 
bygge  vores  bedømmelse  alene  på  det,  vi  kan  se  eller  fejl- 
agtigt slutte  os  til.  Præsident  Kimball  bemærkede,  at 
» (vi)  dømmer  . . .  dem  ofte  forkert,  hvis  vi  prøver  at 
tænke  os  til  meningen  og  motiverne  bag  (andre  menne- 
skers) handlinger  og  pådutter  dem  vores  egen  fortolk- 
ning« (Tilgivelsens  mirakel,  side  239). 

Vi  står  måske  i  et  bedre  lys  end  dem,  der  er  tydeligt 
mærket  af  synd,  fordi  vores  svagheder  forbliver  i  det 
skjulte.  Sådan  var  det  tilsyneladende  med  de  skriftkloge 
og  farisæerne,  som  ville  stene  kvinden,  der  var  grebet  i 
hor.  Men  da  Jesus  sagde:  »Den  af  jer,  der  er  uden  synd, 
skal  kaste  den  første  sten  på  hende«  (Joh  8:7),  gik  hen- 
des anklagere  stille  bort. 

Skønt  det  er  let  at  fordømme  farisæernes  og  de  skrift- 
kloges hykleri,  så  er  vi  måske  slet  ikke  meget  anderledes 
i  dag.  Tænk  bare  på  de  utallige  ugeblade  og  tv-program- 
mer,  der  jagter  efter  »slibrige  hemmeligheder«  om 
berømtheder,  politikere  og  almindelige  mennesker. 
Måske  skyldes  disse  ugeblades  og  programmers  populari- 
tet, at  vi  har  et  ønske  om  at  finde  lurvede  personligheder, 
der  kan  få  os  til  at  fremstå  som  rene  engle.  Vores  egne 
ufuldkommenheder  svinder  bort,  når  vi  ser  andres  synder 
stillet  til  skue.  Og  efter  at  have  fordømt  den  udhængte 
skurk,  ser  vi  ingen  grund  til  at  arbejde  med  vores  egne 
ufuldkommenheder,  som  jo  synes  at  svinde  hen  til  rene 
bagateller. 


Hvis  vi  håner  andre  i  den  tro,  at  vores  egne  synder  er 
skjult  fra  dem,  gør  vi  os  jo  til  hyklere  som  farisæerne  og 
de  skriftkloge,  som  Jesus  sammenlignede  med  »kalkede 
grave;  udenpå  ser  de  smukke  ud,  men  indeni  er  de  fulde 
af  dødningeben  og  al  slags  urenhed«  (Matt  23:27). 

Og  endelig  kan  vores  dømmesyge  forvrænge  vores 
opfattelse,  fordi  vi  ofte  ser  vores  egne  svagheder  i  andre. 
Apostlen  Paulus  advarede  mod  denne  tendens:  »Derfor 
har  du  ingen  undskyldning,  du  menneske,  som  dømmer, 
hvem  du  så  er.  For  med  din  dom  over  andre  fordømmer  du 
dig  selv;  du,  der  dømmer,  gør  jo  selv  det  samme«  (Rom  2:1, 
fremhævelse  tilføjet). 

Hvis  vi  overfører  vores  fejl  på  andre,  er  vores  holdning 
til  dem  måske  et  barometer  på  vores  egen  ufuldkommen- 
hed. Dette  råd  fra  salmebogen  kan  være  nyttigt: 

Du,  som  dadler  og  fordømmer, 
fejl  du  hos  din  broder  ser; 
spørg  dig  selv  om  det  sig  sømmer 
en  som  selv  så  skrøb'lig  er. 
(Salmer  og  sange,  nr.  1 58) , 


Hæmmet  udvikling 

En  anden  fare  ved  at  finde  fejl  hos  andre  er,  at  det 
hæmmer  vores  personlige  og  åndelige  udvikling.  Dette 
jordeliv  er  tiden,  hvor  vi  skal  berede  os  på  at  møde  Gud  (se 
Alma  34:32),  og  når  vi  fokuserer  på  andres  fejl,  vender  vi 
opmærksomheden  fra  den  opgave.  Faren  ved  at  dømme 
andre  uretfærdigt  ligger  ikke  kun  i,  hvad  det  afholder  os  fra 
at  se  -  nemlig  vores  egne  fejl  -  men  også  i  det,  som  det 
afholder  os  fra  at  gøre  -  nemlig  at  rette  op  på  de  fejl. 

Det  er  måske  derfor,  at  Herren  hader  hykleri.  Følelsen 
af  selvretfærdighed  og  selvglæde  er  bedragerisk,  for  hvis 
vi  bilder  os  ind,  at  vores  problemer  ikke  er  så  alvorlige 
som  andres,  så  glemmer  vi,  at  det  ikke  er,  hvordan  vi  står 
os  i  forhold  til  andre,  der  afgør,  om  vi  opnår  evigt  liv. 

Haren  i  Æsops  fabel  er  et  godt  eksempel  på  denne 
stolthed  og  selvglæde.  En  hare  og  en  skildpadde  bliver 
enige  om  at  løbe  om  kap.  Haren  styrter  af  sted,  mens 
skildpadden  sjosker  langsomt  efter.  Til  sidst  bliver  haren 
træt,  og  da  den  føler  sig  sikker  på  sejren,  beslutter  den  sig 

Jesus  sagde  til  dem:  »Den  af  jer,  der  er 
uden  synd,  skal  kaste  den  første  sten  på 
hende«  (Joh  8:7). 


for  at  holde  et  hvil.  Den  falder  i  søvn,  og  den  ihærdige 
skildpadde  passerer  stille  forbi  og  vinder  løbet. 

Harens  problem  var  ikke,  at  den  manglede  evnen  til  at 
fuldføre  løbet.  Langt  fra.  Dens  problem  var,  at  den  var  for 
sikker  på  sejren.  Hvis  vi,  ligesom  den  tåbelige  hare,  reg- 
ner med,  at  den  er  hjemme,  så  ser  vi  intet  behov  for  at 
gøre  noget. 

Men  vi  er  ikke  nået  over  målstregen  endnu.  Hvis  vi 
stopper  op  nu  og  falder  i  søvn,  så  er  det  lige  meget,  hvor 
langt  vi  er  nået  ad  den  åndelige  udviklings  sti,  vi  vil  ikke 
nå  frem  til  målstregen.  Så  snart  vi  begynder  at  se  på,  hvor 


langt  bagefter  vores  åndelige  konkurrenter  er,  spilder  vi 
den  energi,  som  skal  bruges  på  at  fremme  vores  egen 
udvikling,  og  vi  risikerer  at  glemme  formålet  med  løbet. 

Harens  stolthed  og  selvglæde  minder  om  farisæeren, 
der  fordømte  tolderen. 

»Farisæeren  stillede  sig  op  og  bad  således  for  sig  selv: 
Gud,  jeg  takker  dig,  fordi  jeg  ikke  er  som  andre  menne- 
sker, røvere,  uretfærdige,  ægteskabsbrydere,  eller  som 
tolderen  dér. 

Jeg  faster  to  gange  om  ugen,  og  jeg  giver  tiende  af  hele 
min  indtægt«  (Luk  18:11-12). 

Uden  at  være  klar  over  det,  havde  farisæeren  overset 
bjælken  i  sit  eget  øje  -  han  var  faldet  i  søvn  rent  ånde- 
ligt. I  de  næste  vers  erfarer  vi,  at  tolderen,  som  tilsynela- 
dende havde  erkendt  og  tilstået  sin  synd  for  Gud,  var 
bedre  stillet  åndelig  set  end  den  stolte  farisæer. 

»Men  tolderen  stod  afsides  og  ville  ikke  engang  løfte 
sit  blik  mod  himlen,  men  slog  sig  for  brystet  og  sagde: 
Gud,  vær  mig  synder  nådig! 

Jeg  siger  jer:  Det  var  ham,  der  gik  hjem  som  retfærdig, 
ikke  den  anden.  For  enhver,  som  ophøjer  sig  selv,  skal 
ydmyges,  og  den,  der  ydmyger  sig  selv,  skal  ophøjes«  (vers 
13-14). 

Når  vi,  ligesom  farisæeren  og  haren,  tror,  at  vi  har  kla- 
ret den,  så  lægger  vi  vægt  på  vores  formodede  overlegen- 
hed over  andre,  i  stedet  for  at  arbejde  på  at  overvinde 
vores  egne  svagheder.  Hvis  vi  lader  os  pacificere  og 
mener,  at  alt  er  vel,  fordi  vi  synes  at  være  bedre  end 
andre,  så  lad  os  huske  på  Nephis  advarsel  om,  at  det  er 
den  måde,  som  Satan  »bedrager  . . .  (vores)  sjæle  og  leder 
(os)  omhyggeligt  ned  til  helvede«  (2  Nephi  28:21). 

Kan  ikke  modtage  barmhjertighed 

Og  endelig  kan  vi,  når  vi  er  hårde  i  vores  bedømmel- 
se af  andre,  ikke  selv  modtage  medfølelse  og  barmhjer- 
tighed. 

Da  jeg  havde  virket  som  fuldtidsmissionær  i  fire  måne- 
der, var  min  oprindelige  begejstring  og  iver  for  arbejdet 
aftaget  betydeligt.  Jeg  havde  svært  ved  at  forstå  min  kam- 
merat og  vise  ham  medfølelse,  og  jeg  var  skuffet  over,  at 
vi  ikke  havde  større  fremgang  i  vores  arbejde.  Jeg  savne- 
de den  selvsikkerhed,  som  jeg  havde  følt  nogle  få  måne- 
der tidligere. 

Under  et  interview  med  min  missionspræsident  gav 
jeg  udtryk  for  min  følelse  af  utilstrækkelighed  og  modløs- 
hed. »Hvordan  kan  jeg  udvikle  mere  frimodighed  i  mit 
virke  som  missionær?«  spurgte  jeg. 

Hans  svar  kunne  ikke  have  overrasket  mig  mere.  Han 
forsøgte  ikke  at  styrke  min  selvsikkerhed  ved  at  fortælle 
mig,  hvor  godt  jeg  klarede  mig.  Han  belærte  mig  ikke  om 
styrken  i  at  tænke  positivt.  I  stedet  spurgte  han  mig, 
hvordan  jeg  havde  det  med  andre  mennesker,  især  dem, 
jeg  arbejdede  sammen  med. 


»Jeg  er  meget  utålmodig,«  indrømmede  jeg.  »Jeg  var  så 
ivrig,  da  jeg  begyndte  på  min  mission,  og  det  er  deprime- 
rende, at  det  ikke  går,  som  jeg  havde  ventet.« 

Inden  jeg  rejste  på  mission,  mente  jeg  oprigtigt,  at  jeg 
kunne  komme  fint  ud  af  det  med  alle.  Men  jeg  opdagede, 
at  jeg  i  modgang  ofte  blev  kritisk  og  fordømmende  over 
for  andre. 

Præsidenten  læste  så  et  velkendt  skriftsted: 

»Lad  dit  hjerte  være  fuldt  af  kærlighed  til  alle  menne- 
sker og  til  troens  egne,  og  pryd  altid  dine  tanker  med  dyd, 
da  skal  du  have  større  frimodighed  for  Guds  åsyn  . . . 

Den  Helligånd  skal  være  din  stadige  ledsager«  (L&P 
121:45-46). 

Det  skriftsteds  betydning  for  mig  stod  straks  klar.  Jeg 
savnede  frimodighed  som  missionær,  og  det  skriftsted 
lovede  mig  frimodighed  for  Guds  åsyn.  Jeg  savnede  selv- 
sikkerhed, og  det  skriftsted  lovede,  at  Helligånden  ville 
være  min  stadige  ledsager. 

Og  hvad  var  så  nøglen  til  den  form  for  selvsikkerhed, 
mod  og  frimodighed?  Udover  at  pryde  mine  tanker  med 
dyd,  skulle  jeg  have  »kærlighed  til  alle  mennesker.« 

Jeg  havde  været  kritisk  og  fordømmende  i  min  vurde- 
ring af  andre,  deriblandt  min  kammerat.  Og  ved  ikke  at 
udvise  kærlighed  havde  jeg  afskåret  mig  fra  min  potenti- 
elle kilde  til  styrke.  Jeg  lærte  en  uvurderlig  lektie  den  dag. 
Jeg  havde  længe  vidst,  at  jeg  sårede  andre,  når  jeg  kritise- 
rede og  dømte  dem,  men  for  første  gang  indså  jeg,  at  min 
fordømmende  holdning  også  skadede  mig  selv.  Siden  den 
samtale  har  jeg  ofte  bemærket,  at  når  jeg  er  kærlig  mod 
andre,  så  føler  jeg  mig  mere  selvsikker  og  mindre  hæmmet 
af  mine  egne  fejl.  Kort  sagt,  jo  mere  jeg  anstrenger  mig  for 
at  tilgive  andre,  desto  lettere  føles  det  at  blive  tilgivet. 

Vi  kan  ikke  nøjes  med  at  udvise  de  Kristuslignende 
egenskaber,  kærlighed  og  medfølelse,  i  begrænset 
omfang,  og  vi  kan  ikke  forvente  at  føle  os  frimodige  og 
selvsikre,  hvis  vi  hakker  på  de  mindste  fejl,  som  vi  ser  i 
andre. 

Måske  er  en  af  grundene  til,  at  vi  har  vanskeligheder, 
svagheder  og  begrænsninger  i  dette  liv,  at  det  giver  os 
mulighed  for  at  vise  større  medfølelse  med  andre.  Hvor 
er  det  dog  tragisk,  når  vi  overser  vores  fælles  menneske- 
lighed og  i  stedet  hæver  en  anklagende  finger!  □ 

Ville  de  tage  imod  mig  igen? 


Aurelio  S.  Diezon 

ILLUSTRERET  AF  DILLEEN  MARSH 


Da  jeg  blev  medlem  af  Kirken, 
kom  jeg  i  en  lille  gren  i 
Filippinerne,  hvor  medlemmerne 
havde  et  stærkt  sammenhold  og 
arbejdede  sammen  i  fællesskab. 

Langsomt  voksede  og  blomstrede 
grenen.  Vi  fik  nye  stole  og  et  nyt 
nadverbord.  Så  flyttede  vi  hen  i  en 
stor  lejlighed  og  fik  endda  et  nyt 
orgel.  Tre  år  senere  blev  der  opkøbt 
jord  til  vores  kommende  kirkebyg- 
ning. 


I  denne  vækstperiode  blev  gre- 
nens fællesskab  ofte  sat  på  prøve.  Da 
jeg  hørte  noget  sårende  sladder  om 
mig  selv,  besluttede  jeg  at  forlade 
Kirken.  De  næste  seks  søndage  kom 
jeg  ikke  til  nogen  møder,  selvom  jeg 
gerne  ville  have  været  der.  Jeg  ville 
især  gerne  havde  modtaget  nadveren 
og  fornyet  mine  pagter. 

En  dag  knælede  jeg  ned  og  bad 
om  styrke,  mod  og  vejledning.  Mens 
jeg  stadig  lå  på  mine  knæ,  fik  jeg  øje 


',"  >' ' 


på  en  bog,  som  lå  på  gulvet.  Jeg  sam- 
lede de  støvede  og  glemte  skrifter  op 
og  begyndte  at  bladre  i  dem  i  håb  om 
at  finde  nogle  linjer,  der  kunne  trøste 
mig.  Jeg  stoppede  ved  L&P  136:29- 
30:  »Er  du  bedrøvet,  så  påkald 
Herren,  din  Gud,  i  bøn  om,  at  din 
sjæl  må  få  glæde.  Frygt  ikke  dine 
fjender.« 

Da  jeg  havde  læst  de  vers,  følte  jeg 
mig  bedre  tilpas  og  modet  vendte  til- 
bage. Jeg  ville  vende  tilbage  til  Kirken. 

Men  da  jeg  nærmede  mig  kirke- 
bygningen den  følgende  søndag,  blev 
jeg  nervøs.  Ville  de  tage  imod  mig 
igen?  Ville  jeg  høre  dem  hviske  bag 
min  ryg?  Eller  ville  de  slet  og  ret  igno- 
rere mig?  Jo  nærmere  jeg  kom  ind- 
gangen, desto  langsommere  gik  jeg. 

Så  mærkede  jeg  et  blidt  klap  på 
skulderen,  og  inden  jeg  kunne  nå  at 
vende  mig  om,  havde  en  arm  omfav- 
net mig.  Så  raktes  endnu  en  hånd  ud 
for  at  trykke  min.  Andre  venner  løb 
smilende  ud  af  døren  og  udtrykte  deres 
glæde  over,  at  jeg  var  vendt  tilbage. 

Da  vi  sang  åbningssalmen  »O 
Helligånd,  mit  liv,  min  lyst«  (Salmer 
og  sange,  nr.  66),  følte  jeg  en  dejlig 
fred,  og  de  sårede  følelser  og  vreden 
svandt  bort.  Varme  tårer  slørede  mit 
syn,  så  jeg  ikke  længere  kunne  se 
teksten  i  salmebogen.  Jeg  lukkede 
mine  øjne  og  hviskede  taknemligt: 
»Fader,  tak  fordi  du  førte  mig  tilbage 
til  folden.«  □ 

SPØRGSMÅL  OG  SVAR 


JEG  ER  MEDLEM  AF  KIRKEN. 
HVORFOR  ER  JEG  SÅ  ULYKKELIG? 


Folk  siger,  at  evangeliet  gør  os  lykkelige.  Jeg  gør  det,  jeg  skal,  men  til 
tider  er  jeg  ulykkelig.  Hvorfor? 

Svarene  er  tænkt  som  en  hjælp  og  vejledning,  og  er  ikke  udtryk  for  Kirkens  lære. 


VORES  SVAR 

ange  af  de  læsere,  der  sva- 
rede på  spørgsmålet,  bar 
vidnesbyrd  om,  at  lykken 
ikke  automatisk  kommer  til  én,  fordi 
man  er  medlem  af  Kirken.  Den  kom- 
mer af  at  udøve  aktiv  tro  —  såsom  at 
være  lydig  mod  budene,  studere 
skrifterne,  bede  regelmæssigt  og 
tjene  andre. 

Cynthia  Beros  Ecao  fra  University 
Hills     Ward    i    Kaloocan     Stav    i 


Filippinerne  citerede  Joseph  Smith  i 
sit  svar:  »Gud  har  planlagt  vor  lykke 
og  alle  sine  skabningers  lykke« 
(Profeten  Joseph  Smiths  lærdomme, 
side  308). 

Profeten  Joseph  Smith  har  også 
sagt:  »Lykke  er  formålet  og  hensigten 
med  vores  liv  og  vil  blive  det  endeli- 
ge resultat,  dersom  vi  vandrer  ad  den 
vej,  der  fører  dertil,  og  denne  vej 
eller  sti  er  dyd,  oprigtighed,  trofast- 
hed, hellighed  og  efterlevelse  af  alle 
Guds  bud  og  befalinger«    (Profeten 


Joseph  Smiths  lærdomme,  side  306- 
307). 

Men  denne  saliggørelsens  store 
plan  (se  Alma  42:8)  omfatter  træng- 
sler og  sorg.  Edward  N.  Reynoso  fra 
Puerto  Plata  Distrikt  i  Den 
Dominikanske  Republik  Mission  i 
Santiago  bemærkede,  at  »trofast 
overholdelse  af  budene  betyder  ikke, 
at  vores  liv  vil  være  fri  for  prøvelser 
eller  lidelser.  Lehi  fortalte  os,  at 
prøvelser  er  en  nødvendig  del  af  vor 
himmelske  Faders  plan  for  vores 
lykke.  Når  vi  overvinder  dem  med 
Herrens  hjælp,  styrkes  vores  tro  og 
vores  vidnesbyrd.« 

Jesu  Kristi  evangelium  skåner  dig 
ikke  altid  fra  sorger,  men  det  hjælper 
dig  til  at  hæve  dig  over  dem.  I  bak- 
spejlet vil  det  afsløres,  at  evangeliet 
hjalp  dig  til  at  udholde  dine  trængs- 
ler, og  at  du  endog  er  blevet  styrket, 
når  du  har  holdt  dig  nær  til  Herren 
under  prøvelserne.  At  have  tro,  som 
evangeliet  opfordrer  os  til  at  have, 
vil  sige,  at  man  sætter  sin  lid  til  Jesus 
Kristus,  uanset  hvad  der  sker  (se 
Ordsp3:5). 

Vil  det  overraske  dig  at  høre,  at  til 
tider  kan  din  indstilling  afgøre,  om 
du  er  lykkelig  eller  ej?  En  taknemlig 
indstilling  for  de  velsignelser,  som  du 
allerede  har  modtaget,  kan  hjælpe 
dig  til  at  klare  mange  af  de  storme, 
som  livet  sender  imod  dig  (se  Alma 
26:6-8,  16).  Tænk  over  Almas  råd  og 
løfte  til  sønnen  Helaman: 

»Rådfør  dig  med  Herren  i  alle 
dine  gerninger,  og  han  vil  vejlede  dig 

til  det  gode;  ja,  når  du  lægger  dig  om 
aftenen,  da  læg  dig  for  Herren,  så 
han  kan  våge  over  dig,  medens  du 
sover;  og  når  du  står  op  om  morge- 
nen, da  lad  dit  hjerte  være  fuldt  af 
taksigelse  til  Gud;  dersom  du  gør  det, 
skal  du  blive  ophøjet  på  den  yderste 
dag«  (Alma  37:37) 

Hvis  det  er  noget,  som  du  har 
magt  til  at  ændre  på,  der  gør  dig 
ulykkelig,  så  gør  noget  ved  det.  Men 
lad  dig  ikke  narre.  Hvis  du  giver  køb 
på  evangeliets  standarder  for  at  blive 
mere  populær  blandt  dine  venner,  så 
vil  du  ikke  blive  lykkelig.  Du  må  for- 
stå og  arbejde  på  at  opnå  det,  som  vil 
gøre  dig  oprigtigt  og  evigt  lykkelig. 
Forståelse,  fred  og  glæde  følger  med 
et  vidnesbyrd  om  Jesu  Kristi  evange- 
lium, som  ikke  alene  er  en  rettesnor 
for  evigheden,  men  også  for  vores 
daglige  liv. 

LÆSERNES  SVAR 

Selvom  jeg  var  blevet  døbt,  var 
jeg  ikke  lykkelig.  Der  gik  seks  år  efter 
min  dåb,  før  jeg  indså,  at  jeg  ikke  var 
lykkelig,  fordi  jeg  ikke  havde  mit  eget 
vidnesbyrd.  Da  jeg  begyndte  at 
udøve  større  tro  på  Herren,  lærte  jeg 
at  elske  ham.  Min  patriarkalske  vel- 
signelse var  også  med  til  at  udvirke 
nogle  forandringer  i  mit  liv,  som  gav 
mig  den  glæde,  jeg  havde  savnet. 

Stol  på  Herren  og  få  dit  eget  vid- 
nesbyrd. Hold  budene.  Hvis  du  gør 
det,  vil  du  se  dit  liv  ændre  sig  til  det 
bedre. 


Silvia  Vinueza, 
Comité  del 
Pueblo  Ward, 
Quito  Colon  Stav  i 
Ecuador 


At  lære  evangeliets  principper  på 
samme  måde,  som  vi  lærer  et  digt  - 
det  vil  sige  udelukkende  at  lære  dem 
udenad  -  er  blot  at  tro  på  Kristus. 
Men  når  vi  forstår  evangeliets  sande 
formål  og  betydning,  vil  det  medføre 
forandringer  i  vores  liv.  Derved  bli- 
ver evangeliet  en  del  af  vores  daglig- 
dag og  ved  ofre,  kærlighed  og  ydmyg- 
hed kan  vi  lære  ægte  glæde  at  kende. 

Stanislao  Tariffa, 
Castellammare  di  Stabia  Gren, 
Rom  Missionen  i  Italien 

Nu  hvor  jeg  er  blevet  ældre,  har 
jeg  erfaret,  at  lykken  ikke  bare  kom- 
mer til  folk.  Lykken  er  afhængig  af 
ens  egne  tanker  og  indsats.  Vi  må 
spørge  os  selv,  hvor  flittigt  vi  studerer 
skrifterne  og  beder  om  den  hjælp,  vi 
har  brug  for. 

Song,  Seon  Ae, 

Pusan  On  Cheon 

Ward, 

Pusan  Stav  i  Korea 


velsignelser:  Du  har  venner.  Du  har 
ledere,  der  elsker  dig.  Du  har  løftet 
om  en  evig  familie.  Du  nyder 
Frelserens  kærlighed,  han,  der  gav 
sit  liv  for,  at  dine  synder  kunne 
vaskes  bort,  hvis  du  vil  omvende 
dig. 

Du  er  medlem  af  Herrens  kirke, 
der  ledes  af  en  profet,  seer  og 
åbenbarer.  Og  du  har  adgang  til 
skrifterne  og  Kirkens  tidsskrifter, 
der  kan  bringe  Helligånden  ind  i 
dit  liv. 

Juliana  Lavieri, 
Freguesia  Jacare  Pagud  Ward, 
Rio  de  Janeiro  Madureira  Stav 
i  Brasilien 

Af  egen  erfaring  ved  jeg,  at  barn- 
dommens problemer  og  selve  det  at 
blive  voksen  kan  påvirke  ens  lykke. 
Men  jeg  har  også  erfaret,  at  lykken 
ikke  er  afhængig  af  vores  omgivelser. 
Den  kommer  indefra,  når  vi  udvikler 
tro  på  Jesus  Kristus.  Det  kan  tage  tid 
at  forstå  og  erkende  den  kendsger- 
ning. 

I   mellemtiden  er  det  vigtigt   at 
være  god  mod  andre  og  dig  selv. 
Marita  Korpela, 
Jyvdskylå  Ward, 
Tampere  Stav 
i  Finland 


Hvordan  kan  et  menneske,  der 
kender  Jesu  Kristi  lærdomme  ikke 
være  lykkelig?  Tænk  på  alle  dine 


Her  i  missionsmarken  har  jeg  lært 
at  gøre  meget  på  eget  initiativ  og 

ikke  vente  på,  at  andre  skal  fortælle 
mig,  hvad  jeg  skal  gøre.  Vi  må  være 
som  Frelseren,  der  frivilligt  kom  til 
jorden  og  betalte  for  vores  synder. 
Selv  om  han  led  forfærdeligt,  var 
han  lykkelig,   fordi  han  gjorde   sin 
Faders  vilje. 
Ældste  Jorge  Guevara, 
Las  Delicias  Warå, 
Sonsonate  Stav  i  El  Salvador 

Kort  efter  at  jeg  var  blevet  med- 
lem af  Kirken,  begyndte  jeg  at  føle 
mig  ulykkelig.  Jeg  følte  ikke  længe- 
re glæde  ved  evangeliet.  Men  studi- 
um af  skrifterne  og  bøn  hjalp  mig  til 
at  overvinde  disse  følelser.  Nu 
nyder  jeg  at  fortælle  andre  om 
evangeliet,  fordi  det  gør  mig  så 
glad. 

Melinda  R.  Caballero, 
Singapore  3.  Gren, 
Singapore  Stav  i 
Singapore 

Hvis  du  vil  være  lykkelig,  må  du 
ransage  skrifterne  flittigt  (se  Alma 
17:2).  Husk  på,  at  det  ikke  er  det,  vi 
får,  der  beriger  vores  liv,  det  er  det,  vi 
giver. 

Charles  Rambolarson, 
Antananarivo  (Madagaskar)  2.  Gren, 
Durban  Missionen  i  Sydafrika 

Når  man  vokser  i  evangeliet, 
lærer  man  »linie  på  linie  og  bud  på 
bud«  (L&P  98:12).  Med  tiden  vil 
man  komme  til  at  forstå,  at  den  ene- 
ste måde  at  opnå  lykke  på,  er  ved  at 


lære  vor  himmelske  Fader  og  hans 

Søn  Jesus  Kristus  at  kende.  Du  kan 

blive  arving  til  alt,  hvad  de  har,  hvis 

du  vil  holde  budene  og  evangeliets 

ordinanser. 

Ana  Maria  Gordillo  de  Abadillo, 

Santa  Marta  Ward, 

Guatemala  City  Guatemala 

Florida  Stav 

At  efterleve  evangeliet  er  som  at 
spise  sund  kost,  der  holder  os  fysisk 
sunde.  Når  vi  gør  alt  det,  som  vor 
himmelske  Fader  ønsker,  at  vi  skal 
gøre,  vil  vi  holde  os  åndeligt  sunde 
og  lykkelige. 
Juliet  A.  Molleno, 
Bayan  Gren, 
San  Pablo  Mission  i  Filippinerne 

Jeg  blev  døbt,  da  jeg  var  ti  år 
gammel.  I  mange  år  følte  jeg  ikke 
den  ægte  glæde,  som  evangeliet 
lover  os.  Som  tiden  gik,  forstod 
jeg,  at  jeg  aldrig  havde  udviklet 
den  tro,  der  skal  til  for  at  være  lyk- 
kelig. Jeg  havde  ikke  opnået  den 
åndelige  modenhed,  der  viser  en, 
hvor  vigtigt  det,  der  hører  Herren 
til,  er. 

Nu  har  jeg  erkendt,  at  de  lykkelig- 
ste stunder  i  mit  liv  er  dem,  hvor  min 
liv  er  fokuseret  på  Jesu  Kristi  sande 
evangelium. 

Paola  Matilde  Flores, 

Independencia  Gren, 

Salta  Stav 

i  Argentina 


At  være  lykkelig  er  en  vedvaren- 
de proces.  Det  er  ikke  en  stilstand. 
Det  er  afhængigt  af,  hvor  godt  vi 
efterlever  budene,  og  af,  om  vi  arbej- 
der os  frem  mod  det  mål,  der  hedder 
evigt  liv. 

Kelly  Carvalho  Lopes, 
Pampulha  Ward, 
Belo  Horizonte  Vfest  Stav  i  Brasilien 

Da  jeg  første  gang  hørte  om  Jesu 
Kristi  Kirke  af  Sidste  Dages  Hellige, 
gjorde  jeg  alt,  hvad  man  forventede 
af  mig.  Siden  da  har  jeg  lært  at  gøre 
det,  som  Herren  forventer  af  mig, 
fordi  jeg  har  lyst  til  det. 

Hvis  du  vil  være  lykkelig,  må  du 
efterleve  budene  og  evangeliets  prin- 
cipper, ikke  bare  fordi  du  skal,  men 
også  fordi  du  har  lyst  til  det. 
Anneliese  Gossenreiter, 
Linz  Gren, 
Wien  Missionen  i  Østrig 

Du  kan  være  med  til  at  gøre  denne 
brevkasse  endnu  bedre  ved  at  besvare 
nedenstående  spørgsmål.  Send  dit  svar 
senest  den  l.  juli  1997  til  Stjernen, 
Borups  Allé  128,  l  th.,  2000 
Frederiksberg.  Husk  at  skrive  navn, 
adresse,  ward  og  stav.  Du  må  gerne 
vedlægge  et  foto  af  dig  selv.  Men  det  vil 
ikke  blive  sendt  tilbage. 


SPØRGSMÅL:  Der  står  i  skrifterne, 
at  vi  skal  ransage  dem  flittigt,  men 
hvad  vil  det  sige?  Jeg  læser  i  dem 
hver  aften,  men  hvad  er  det,  jeg 
skal  søge  efter?  □ 

FRA  VEN  TIL  VEN 


ÆLDSTE  JEFFREY  R.  HOLLAND 


DE  TOLV  APOSTLES  KVORUM 


Fra  en  samtale  med  Rebecca  M.  Taylor 


Jeg  har  været  bange  mange  gange  i  mit  liv,  men  jeg 
er  altid  blevet  velsignet  og  hjulpet  i  de  tilfælde.  Jeg 
tror,  at  alle  børn  oplever  uhyggelige  øjeblikke,  og  jeg 
vil  gerne  have,  at  I  skal  kunne  føle  jer  trygge,  når  de 
situationer  opstår. 

Da  jeg  var  en  lille  dreng  på  fem  eller  seks  år,  havde 
jeg  en  stærk  oplevelse  med  bøn.  Min  bedstefar,  som 
dengang  ikke  var  så  gammel,  var  meget  syg.  Han  havde 
feber,  var  helt  askegrå  og  næsten  bevidstløs.  Det  var  en 
krise  for  familien.  Han  lå  i  en  seng,  som  var  stillet  op  i 
hans  dagligstue,  og  mange  af  familiens  medlemmer,  så 
vel  som  vores  stavspatriark,  knælede  i  en  rundkreds 
omkring  sengen  og  bad  for  ham. 

Selvom  jeg  var  det  eneste  barn  i  stuen,  blev  jeg  bedt 
om  at  deltage  i  bønnekredsen.  Deltagerne  i  kredsen  skif- 


1.  Som  syvårig  -  sikke  en  fangst!  2.  Otte  år  gammel 
sammen  med  hundene  Skipper  og  Chipper.  3.  Cirka 
12  år  gammel.  4.  Den  syvårige  Jeffrey  (i  midten); 
hans  fætter  Charles  Dailey  (til  venstre);  og  hans  bror 
Dennis  er  alle  parat  til  den  store 
Pionerdagsparade.  5. 
Templet  i  St.  George. 


tedes  til  at  bede  højt.  Så  blev  jeg,  som  den  yngste,  bedt 
om  at  bede  til  sidst.  Jeg  havde  deltaget  i  familiebønner, 
bordbønner,  aftenbønner  og  andre  bønner,  som  børn  kan 
bede,  men  jeg  havde  aldrig  oplevet  sådan  en  bøn  før.  Folk 
græd,  og  alle  var  nervøse  og  bekymrede.  Det  virkede 
meget  betydningsfuldt,  og  det  var  også  lidt  skræmmende. 

Som  følge  af  disse  bønner  blev  min  bedstefar  rask 
igen.  Patriarken  sagde  senere,  at  han  mente,  at  min 
bedstefar  nok  mest  var  blevet  helbredt  på  grund  af  min 
bøn.  Jeg  har  aldrig  glemt  den  oplevelse.  Fordi  jeg  var 
bange  for  at  påtage  mig  ansvaret  for  at  bede  i  den  sam- 
menhæng, antog  bøn  en  dybere  betydning  for  mig. 

Børn,  I  kan  gøre  jeres  bønner  mere  indholdsrige  ved 
at  forestille  jer  jeres  himmelske  Fader,  mens  I  beder. 
Forestil  jer,  at  han  er  der  i  værelset  sammen  med  jer  og 
tal  til  ham,  sådan  som  I  ville  tale  med  en  kærlig  far.  Det 
er  også  vigtigt,  at  I  beder  højt.  Jeg  tror,  at  ordene  bety- 
der mere  for  os,  når  vi  siger  dem  højt,  og  det  betyder 
også  mere  for  Gud.  Det  er  også  godt  at  bede  inde  i  sig 
selv,  men  I  vil  få  meget  ud  af  at  høre  jer  selv  fremsige 
bønnens  ordlyd.  Det  vil  hjælpe  jer  til  at  koncentrere  jer 
bedre. 

Jeg  kan  huske,  at  jeg  hørte  om  Lehis  drøm  i 
Mormons  Bog,  da  jeg  var  ret  lille.  Jeg  kunne 


forestille  mig  jernstangen,  der  førte  hen  til  livets  træ,  og 
den  uhyggelige  tåge,  som  indhyllede  stien,  der  førte  op 
til  træet.  Jeg  forstod,  at  hvis  man  holdt  fast  i  jernstan- 
gen, så  ville  man  ikke  fare  vild,  uanset  hvor  mørkt  det 
blev. 

Jeg  har  flere  gange  haft  den  uhyggelige  oplevelse  at 
føle  mig  fortabt.  Engang  da  jeg  var  lille,  var  jeg  med 
mine  forældre  i  Salt  Lake  City  i  Utah.  Jeg  havde  aldrig 
før  set  sådan  en  stor  by.  Min  mor,  der  troede,  at  jeg  var 
sammen  med  min  far,  gik  ind  i  en  forretning.  Min  far, 
der  troede,  jeg  var  sammen  med  min  mor,  ventede 
udenfor,  mens  hun  handlede.  Men  jeg  fortsatte  bare  ned 
ad  gaden.  Inden  jeg  vidste  af  det,  var  jeg  nået  langt  væk 
og  kunne  ikke  se  et  eneste  velkendt  ansigt.  Jeg  vidste 
ikke,  hvad  jeg  skulle  gøre.  Jeg  var  lammet  af  rædsel. 
Mine  forældre  opdagede  hurtigt,  at  jeg  var  væk,  og  det 
tog  dem  kun  et  øjeblik  at  finde  mig. 

Den  oplevelse,  og  flere  andre,  hjalp  mig  til  at  forstå 
betydningen  af  jernstangen  i  Lehis  drøm.  Ligesom  jern- 
stangen hindrer  folk  i  at  fare  vild,  så  længe  de  holder 
fast  i  den,  vil  også  Guds  ord  hindre  os  i  at  fare  vild.  Så 
længe  vi  følger  ham,  altid  stræber  efter  at  gøre  det  rette 
-  selvom  vi  til  tider  er  forvirrede  og  ikke  er  helt  sikre 
på,  hvor  vi  er,  eller  hvor  vi  skal  hen  -  og  beder,  så  vil 
Gud  hjælpe  os  og  føre  os  tilbage  til  ham. 

I  nærheden  af  min  families  hjem  i  St.  George  i  Utah 
var  der  en  stor  bakke,  hvor  jeg  elskede  at  lege.  En  dag, 
hvor  jeg  legede  derude  sammen  med  min  storebror 
Dennis,  snublede  jeg  og  faldt  ind  i  en  stikkende  kaktus. 
Jeg  havde  kaktustorne  over  det  hele  -  i  mine  sko,  mine 
bukser  og  min  skjorte.  Fordi  jeg  var  bange,  og  fordi  det 
gjorde  ondt,  og  jeg  sad  fast  i  alle  de  skarpe  torne, 
begyndte  jeg  at  vræle  højlydt.  Dennis  prøvede  at  få  mig 
fri  ved  at  trække  tornene  ud,  men  det  gjorde  bare 
endnu  mere  ondt,  og  jeg  begyndte  at  bløde.  Til  min 
overraskelse  vendte  Dennis  sig  pludselig  om  og  løb  ned 
ad  bakken  uden  et  ord.  Jeg  tænkte:  Det  var  da  herligt. 


Lige  nu  hvor  jeg  har  brug  for  ham,  stikker  han  bare  af.  Jeg 
var  bange  for,  at  jeg  skulle  hænge  på  den  kaktus  resten 
af  mit  liv. 

Men  kort  efter  så  jeg  ham  trække  sin  lille  røde  vogn 
op  ad  bakken.  Han  var  løbet  hjem  efter  den,  og  han 
trak  den  prustende  og  stønnende  op  ad  bakken,  så  han 
kunne  køre  mig  hjem  i  den. 

På  en  måde  var  den  kærlighed,  som  min  bror  viste  mig 
den  dag,  mage  til  den  kærlighed,  som  Frelseren  har  vist 
os.  Jeg  kunne  ikke  være  kommet  hjem  uden  min  brors 
hjælp,  ligesom  vi  ikke  kan  vende  sikkert  tilbage  til  vores 
himmelske  hjem  uden  vor  Frelser,  Jesu  Kristi  uselviske  og 
kærlige  hjælp.  Han  betalte  en  vældig  pris  for  at  hjælpe 
os,  en  pris,  der  voldte  ham  smerte  og  lidelse.  Men  på 
grund  af  ham,  stilles  vores  frygt,  og  vi  kan  opnå  evigt  liv. 

Vor  himmelske  Fader  og  Jesus  Kristus  nærer  en 
særlig  kærlighed  til  børn.  De  vil  altid  høre  jeres  bønner 
og  stille  jeres  frygt.  Hvis  I  nogensinde  bliver  rigtig 
bange,  så  tænk  på  denne  salme,  der  er  skrevet  af  en 
mand,  der  boede  i  den  samme  by,  som  jeg  boede  i,  da 
jeg  var  lille: 

Kære  barn,  din  Gud  er  nær  dig, 
hvor  du  vandrer  dag  og  nat, 
og  med  velbehag  han  ser  dig, 
om  du  øver  dyd  og  ret. 
Stol  på  Herren, 
stol  på  Herren, 
da  er  hjertet  altid  let. 
(Salmer  og  sange,  nr.  44)  ■  □ 

6.  Ældste  Holland  sammen  med  sin  hustru  Patricia. 

7.  Familien  Holland  i  1980:  Matthew,  søster  Holland 
og  David,  ældste  Holland  og  Mary  Alice. 

DAB  -  MIN  FØRSTE 

PAGT 


Karen  Ashton 


»I  ...  ønsker  at  komme  ind  i  Guds  fold  og  kaldes  hans 
folk  og  er  villige  til  at  bære  hinandens  byrder,  så  de 
bliver  lette,  ja,  og  er  villige  til  at  sørge  med  dem,  der 
sørger  og  trøste  dem,  der  har  trøst  behov  og  stå  som 
Guds  vidner  til  alle  tider,  i  alle  ting  og  på  alle  steder, 
hvor  I  skulle  befinde  jer«  (Mosiah  18:8-9) 


En  pagt  er  en  gensidig  aftale  mellem  vor 
himmelske  Fader  og  hans  børn.  De  pagter, 
som  han  indgår  med  sine  børn  er  hellige. 
Når  han  indgår  pagter  med  os,  sine  børn,  lover  han  os 
herlige  velsignelser.  Når  vi  indgår  en  pagt  med  ham, 
viser  vi  vores  kærlighed  til  ham  og  lover  at  holde  hans 
befalinger. 

Dåbspagten  er  den  første  evangeliske  ordinansepagt, 
som  du  indgår  med  din  himmelske  Fader.  Når  du  indgår 
denne  hellige  pagt,  viser  du  din  kærlighed  til  ham.  Du 
lover  eller  indgår  pagt  om,  at  du  vil  påtage  dig  Jesu 
Kristi  navn,  altid  erindre  ham,  holde  hans  bud,  bære 
vidnesbyrd  om  ham  og  elske  og  tjene  ham  ved  at  elske 
og  tjene  andre  (se  Mosiah  18:8-10;  L&P  20:37). 

Når  du  har  indgået  din  dåbspagt  ved  at  lade  dig 
døbe,  bliver  du  bekræftet  som  medlem  af  Jesu  Kristi 
Kirke  af  Sidste  Dages  Hellige  og  får  overdraget 
Helligåndens  gave.  Vor  himmelske  Fader  velsigner  dig 
altid  med  sin  Ånd,  når  du  overholder  din  dåbspagt. 
Hver  søndag  kan  du  forny  denne  pagt  ved  at  modtage 
nadveren. 

Instruktioner 

Farvelæg  billedet  »Dåb  —  min  første  pagt«  på  side  5. 
Tag  forsigtigt  siden  ud  af  hæftet.  Udfyld  de  tomme  felter 


med  dit  navn  og  din  dåbsdato  eller  det  år,  hvor  du  skal 
døbes.  Hvis  du  allerede  er  blevet  døbt,  så  skriv  navnene 
på  de  præstedømmebærere,  der  døbte  og  bekræftede  dig 
og  nedskriv  de  løfter,  som  du  og  din  himmelske  Fader 
har  afgivet  til  hinanden.  Tegn  et  billede  af  dig  selv  eller 
lim  et  lille  foto  af  dig  selv  ind  i  firkanten.  Hæng  plaka- 
ten op  på  dit  værelse,  eller  læg  den  ind  i  din  dagbog 
eller  mindebog. 

Forslag  til  fællestid 

1 .  Fremsig  den  femte  trosartikel  sammen  med  børnene. 
Fortæl  dem,  at  Joseph  Smith  og  Oliver  Cowdery  vidste, 
at  det  var  nødvendigt  at  blive  døbt,  men  de  vidste  ikke, 
hvem  der  havde  myndighed  til  at  døbe  dem.  Læs  den 
første  sætning  af  Joseph  Smith  -  Historie  1:68. 

Indbyd  en  præstedømmebærer  til  at  fortælle  om,  hvordan 
Johannes  Døber  ordinerede  Joseph  Smith  og  Oliver 
Covodery.  Lad  hvert  af  børnene  tegne  et  billede  af  denne 
vigtige  begivenhed.  Foreslå  børnene,  at  de  skal  fortælle 
deres  familie  denne  historie  og  vise  dem  deres 
tegninger. 

2.  Syng  »Dåb«  (Børnenes  sangbog,  nr.  54)  og  »Når 
jeg  skal  døbes«  (Børnenes  sangbog,  nr.  53)  Lad  børnene 
fortælle,  hvordan  deres  dåb  både  minder  om  og  er  forskellig 
fra  Frelserens  dåb.  Fortæl  om,  hvad  du  føler  for  din  egen 
dåb. 

3.  Indbyd  et  voksent  medlem  af  w  ar  det  til  at  fortælle  om 
sine  følelser  for  sin  dåb,  eller  bed  biskoppen  eller  grenspræsi- 
denten  om  at  fortælle  om  dåbsinterviewet. 

4.  Andre  historier  om  dåb  er  »Patricias  pagt,« 
Børnestjernen,  oktober  1994,  side  4;  »Et  godt  navn,« 
Børnestjernen,  oktober  1995,  side  10,  og  »En  ny  dag 
gryr,«  Børnestjernen,  maj  1997,  side  10.  O 

Mit  navn 


A 


Min  dåbsdag 


Jeg  blev  døbt  af 


Jeg  blev  bekræftet  af 
Jeg  lover: 


Min  himmelske  Fader  lover: 


ANDEN  GAV 
MIG  MOD 


Gbenga  Onalaja 


Da  jeg  var  ni  år  gammel,  var  jeg  den  eneste 
mormon  på  en  meget  stor  katolsk  privatskole  i 
Ibadan  i  Nigeria.  En  dag  blev  det  bekendt- 
gjort, at  ærkebiskoppen  fra  Ibadan  stift  ville  besøge 
vores  skole,  og  alle  var  meget  spændte.  Han  er  en 
meget  betydningsfuld  person,  og  han  foretager  kun 
sådanne  besøg  en  gang  hvert  fjerde  år.  Der  blev  gjort 
store  forberedelser  -  skolen  blev  malet  og  udsmykket 
med  blomster  og  balloner,  græsset  blev  slået,  og  vi  fik 
alle  besked  på  at  tage  vores  fineste  tøj  på  til  lejligheden. 
Den  dag,  hvor  besøget  skulle  finde  sted,  stod  jeg  to 
timer  tidligere  op  end  normalt  for  at  gøre  mig  klar.  jeg 
glædede  mig  til  at  have  min  nye  skoleuniform  på,  og  jeg 
var  ivrig  efter  at  vise  den  til  mine  søskende,  inden  jeg 
gik  i  skole. 

Klokken  otte  stod  alle  lærerne  og  eleverne  og  vente- 
de på,  at  æresgæsten  skulle  ankomme.  Da  han  havde 
hilst  på  os  og  sagt  nogle  få  ord,  spurgte  han:  »Hvem  var 
Sankt  Martha/«  Der  var  helt  stille  i  salen.  Efter  et  par 
minutters  ubehagelig  stilhed,  stillede  han  spørgsmålet  to 
gange  mere.  Det  var  let  at  se,  at  ærkebiskoppen  var 
skuffet  over,  at  ingen  kunne  svare  på  hans  spørgsmål. 

Jeg  var  meget  nervøs.  Jeg  var  blevet  forvirret,  da  han 
spurgte  efter  Sankt  Martha,  men  jeg  var  sikker  på,  at  jeg 
kendte  det  rigtige  svar.  Jeg  havde  hørt  om  Martha  i 
Primary,  men  jeg  var  bange  for  at  række  hånden  op, 
dels  fordi  jeg  tilhørte  et  andet  trossamfund  og  dels  fordi 
jeg  var  meget  genert.  Jeg  havde  aldrig  sagt  ret  meget  til 
mine  klassekammerater,  og  at  besvare  dette  spørgsmål 
betød,  at  jeg  skulle  stille  mig  op  foran  flere  end  1000 
mennesker. 


Men  jeg  tænkte  på,  hvordan  jeg  altid  rejste  mig  i 

o 

Kirken  for  at  bære  mit  vidnesbyrd,  og  Anden  indgød  mig 
det  nødvendige  mod.  Inden  jeg  vidste  af  det,  havde  jeg 
rakt  hånden  i  vejret,  og  jeg  blev  bedt  om  at  svare.  Jeg 
befandt  mig  snart  efter  oppe  ved  siden  af  ærkebiskoppen 
foran  den  største  forsamling,  jeg  nogensinde  havde  set. 
Alle  øjne  var  rettet  mod  mig.  Alle  ventede  på  mit  svar. 
Mine  ben  rystede,  mens  jeg  fortalte,  at  Martha  var  søster 
til  Maria  og  Lazarus.  Efter  at  jeg  havde  svaret,  blev  der  helt 
stille  igen.  Så  ændredes  ærkebiskoppens  ansigtsudtryk,  og 
han  bad  mig  om  at  fortælle  noget  mere.  Jeg  huskede  histo- 
rien fra  Primary,  og  jeg  fortalte  ham  om  Jesu  Kristi  besøg 
hos  Maria  og  Martha,  og  om  hvordan  han  havde  opvæk- 
ket Lazarus  fra  de  døde  (se  Luk  10:38-42  og  Joh  11:20-45). 

Ærkebiskoppen  var  meget  imponeret  over  mit  svar 
og  bad  alle  om  at  klappe  ad  mig.  Så  tog  han  mig  i  hånd- 
en, gav  mig  et  kram  og  spurgte  mig,  hvilken  katolsk 
kirke  jeg  gik  i.  Jeg  forklarede,  at  jeg  var  medlem  af  Jesu 
Kristi  Kirke  af  Sidste  Dages  Hellige,  og  at  jeg  havde 
lært  det  hele  i  min  primaryklasse.  Han  smilede  og 
sagde:  »Gbenga,  du  har  gjort  mig  meget  glad  i  dag.  Jeg 
er  stolt  af  dig,  din  kirke  og  dem,  der  har  undervist  dig. 
Uden  dig,  ville  ingen  have  kunnet  svare  på  mit  spørgs- 
mål, og  så  ville  jeg  være  blevet  meget  skuffet.«  Derpå 
gav  han  mig  et  stipendium  til  mit  sidste  skoleår.  Det 
gjorde  mig  meget  taknemlig  for  Kirken,  min  primary- 
lærer, min  familie  og  Guds  Ånd,  som  vejledte  mig. 

Siden  den  dag  har  alle  kaldt  mig  »stipendiedrengen.« 
Hver  gang  jeg  hører  det  navn,  vækker  det  gode  minder 

o 

og  erindrer  mig  om,  at  jeg  altid  skal  lytte  til  Andens  til- 
skyndelser. □ 

Gbenga,  der  her  ses  sammen  med 
sin  familie,  huskede,  hvad  han 
havde  lært  i  Primary  og  bar  sit  vid- 
nesbyrd for  en  skare  på  mere  end 
1 000  mennesker. 


/ 


/ 

FOTO:  STEVE  BUNOERSON 


FIKTION 


EN  NY  DAG  GRYR 


Ray  Goldrup 


dag  begynder  nøjagtig  ligesom  alle  andre  dage,  tænkte 
den  otte-årige  Gorm,  mens  han  tog  sin  bomulds- 
skjorte på  og  trak  selerne  på  plads.  Hvorfor  føles 
den  så  anderledes?  Hanen  Gabriel  galede  som  sædvan- 
lig for  at  vække  solen.  Solen  tittede  ind  gennem  gar- 
dinerne og  lyste  på  Stauning,  Gorms  gamle,  slidte 
pandabjørn,  der  sad  på  en  stol  ved  siden  af  sengen, 
som  den  plejede. 

Men  det  hele  virkede  alligevel  anderledes.  På  en  eller 
anden  måde  lød  Gabriels  galen  ikke  så  irriterende. 


Lyset,  der  trængte  ind  gennem  hans  slidte  gardiner  syn- 
tes ...  klarere.  Og  Staunings  broderede  smil  syntes  bre- 
dere end  nogensinde.  Han  kiggede  bamsen  ind  i  øjnene 
og  sagde:  »Hvad  sker  der,  Stauning?« 

Gorm  trak  sine  støvler  på.  Far  var  nok  allerede  ude  i 
laden  for  at  spænde  arbejdshesten  for  ploven.  Det  var 
Gorms  opgave  at  gå  bagved  og  så  sæden,  en  pligt,  der  i 
hans  øjne  ikke  rangerede  på  højde  med  det  at  fiske  eller 
spille  kugler  med  Anders  Clausen.  Men  nu  syntes  tan- 
ken om  at  skulle  tilbringe  hele  dagen  med  at  så  sæd  i 

markens  tørre  muld  slet  ikke  så  slem.  Faktisk  opdagede 
han,  at  han  glædede  sig  til  det! 

»Hvad  sker  der,  Stauning?«  gentog  han,  mens  han 
stoppede  skjorten  ned  i  bukserne  på  vej  ud  af  døren. 
Han  stoppede  op  i  sollyset,  der  kryb  frem  gennem  skyg- 
gerne i  værelset.  »I  det  mindste  er  det  da  koldt  til  mor- 
gen, sådan  som  det  skal  være;«  sagde  han  til  den  gamle 
bjørn.  »Bortset  fra,«  tilføjede  han,  »at  i  dag  har  jeg  ikke 
lyst  til  bare  at  blive  liggende  under  dynen  som  jeg  nor- 
malt har.«  Han  kiggede  på  sig  selv  i  det  lille  spejl.  »Tja, 
det  er  godt  nok  mig.  Det  er  bare  alt  det  andet,  der  er 
forandret.«  Han  kløede  sig  i  håret.  »Måske  drømmer  jeg 
eller  sådan  noget,  Stauning.«  Han  kneb  sig  selv  i  armen. 
»Nej,  jeg  er  vågen.« 

Gorm  skyndte  sig  at  spise  de  to  æg,  bollen  og  det  glas 
gedemælk,  som  mor  havde  stillet  frem  til  ham.  Han 
hadede  gedemælk,  men  i  dag  syntes  det  lettere  at  få  ned. 

Mor  vendte  sig  fra  smørkærnen  og  så  på  sin  søn. 
»Er  der  noget  i  vejen,  Gorm?« 

»Mor,  føler  du  dig  anderledes  i  dag,  end  du 
?jord 


»Hvordan  anderledes?« 

»Bare  helt  . . .  anderledes.« 

»Næ,  det  kan  jeg  egentlig  ikke  påstå.  Hvorfor?« 

»Det  er  svært  at  forklare.  Jeg  fatter  det  ikke  rigtig 
selv.«  Han  stillede  sit  tomme  glas  på  bordet  og  løb  ud  af 
døren. 

Mor  kiggede  efter  ham,  mens  han  gik  over  gårdsplad- 
sen ud  til  den  store  mark.  Så  smilede  hun,  trak  på  skul- 
drene og  vendte  sig  mod  smørkærnen  igen. 

Mens  Gorm  gik  bag  sin  far  og  hældte  frø  i  de  ny- 
pløjede furer,  kiggede  han  hen  på  det  gamle  fugle- 
skræmsel, der  stod  i  nærheden.  Han  havde  set  det 
tusind  gange  før.  Det  så  ud  som  det  plejede  -  en 
stråmand  klædt  i  laset  tøj.  Men  hvorfor  virkede  det  så, 
som  om  Gorm  så  det  for  første  gang?  »Kan  du  se  noget 
forandret  ved  stråmanden,  far?« 

Far  kiggede  hen  på  den  lasede,  livløse  skikkelse.  »Ja,« 
svarede  han  muntert,  mens  han  kneb  øjnene  sammen 
under  sin  bredskyggede  hat,  »nu  du  siger  det,  min  dreng.« 

»Mener  du  det,  far?«  udbrød  Gorm.  »Jeg  var  begyndt 
den  eneste,  de 

»Nej,  nej,«  afbrød  den  høje  bonde  med  de  mørke,  leende 
øjne  drillende.  »Den  ser  mindst  en  dag  ældre  ud.«  Han  lo. 

Gorm  sukkede.  »Det  var  ikke  det,  jeg  mente,  far.  Kan 
vi  tale  lidt  sammen?« 

Far  kiggede  på  sin  søn  og  standsede  ploven.  »Torsten 
trænger  vel  til  et  lille  hvil.«  Han  klappede  den  store 
hest  og  satte  sig  ned.  »Hvad  er  der,  min  dreng?« 

»Jeg  ville  ønske,  jeg  vidste,  hvordan  jeg  skulle  for- 
klare det,  far.« 

»Er  der  noget  galt?« 

»Nej,  far.  Jeg  forstår  det  bare  ikke.« 

Far  så  lettet  ud.  Han  tog  sin  hat  af  og  kløede  sig  i 
håret.  »Du  spurgte  mig  for  lidt  siden,  om  jeg  havde 
bemærket  noget  anderledes  ved  fugleskræmslet . . .« 

»Det  er  ikke  bare  stråmanden,  far,«  afbrød  Gorm. 
»Det  er  det  hele.« 

»Hvad  er  der  med  det  hele,  Gorm?« 

»Det  er,  som  om  jeg  føler  og  ser  og  smager  og  lugter 
og  hører  alting  for  første  gang.  Det  er,  som  om  jeg  er  et 
helt  nyt  menneske  eller  sådan  noget.  Himlen  ser  mere 
blå  ud.  Fugleskræmslet  ser  mere  . . .  interessant  ud.« 
Han  tog  en  håndfuld  jord  op  og  lod  den  sive  ud  mellem 
fingrene.  »Selv  jorden  føles  dejlig, 
er  der  i  vejen  med  mig?« 

Fars  øjne  blev  fugtige.  »Jeg  kan 
huske,  da  jeg  havde  det  på 
samme  måde.« 

»Hvornår  var 
det,  far?« 


Far  kiggede  ud  over  marken  mod  det  tidlige  mor- 
gengry, som  oplyste  bjergene.  »Den  dag,  jeg  blev  døbt.« 
Han  kiggede  på  sin  søn.  »Jeg  følte,  at  jeg  var  blevet  født 
påny,  ligesom  dig.« 

»Jeg  blev  jo  døbt  i  aftes,«  sagde  Gorm  stille,  mens 
hans  øjne  blev  så  runde  som  solen,  der  stod  over 
bjergene. 

»Ja,«  sagde  hans  far  stille,  »og  du  sagde,  at  alt  føltes 
anderledes,  da  du  vågnede  i  morges.« 

»Vil  det  føles  sådan  hver  eneste  morgen,  nu  hvor  jeg 
er  blevet  døbt?« 

»Nej,«  svarede  far.  »Ikke  hver  eneste  morgen.« 

En  tåre  gled  ned  over  drengens  snavsede  kind.  »Jeg 
vil  ikke  have,  at  den  følelse  skal  forsvinde.  Aldrig.« 

»Du  lovede  din  himmelske  Fader  nogle  vigtige  ting, 
da  du  blev  døbt,  og  han  lovede  dig  noget.  Vær  trofast 
mod  de  løfter,  min  dreng,  så  vil  dit  liv  altid  være  dejligt, 
lyst  og  levende.  Det  er  ligesom  marken.  Jo  mere  vi 
arbejder,  desto  større  og  bedre  og  smukkere  bliver 
høsten.  Vi  kan  ikke  bare  sidde  med  hænderne  i  skødet 
og  regne  med,  at  kornet  vil  vokse  op  i  himlen,  vel?« 

»Nej,  det  kan  vi  ikke.« 

De  to  fortsatte  deres  langsomme  vandring  frem  og 
tilbage  over  marken,  mens  den  høje  mand  førte  ploven 
og  den  lille  dreng  såede  sæden. 

Da  dagen  var  forbi,  gik  far  og  Gorm  tilbage  til 
gården.  Selvom  Gorm  var  træt,  smilede  han  over  hele 
sit  snavsede  ansigt.  Han  havde  arbejdet  hårdt,  og  det 
havde  været  en  god  dag.  1  morgen  ville  der  komme  en 
ny  god  dag.  □ 

D.  Jesu  Kristi  mor 
(se  Luk  1:30-31). 


FOLK  FRA 

DET  NYE 

TESTAMENTE 

Janet  Peterson 

Sæt  personen  sammen  med 
beskrivelsen.  Og  læs  så  skriftsteds- 
henvisningerne,  for  at  se  om  du  har 
svaret  rigtigt. 

1.  Johannes  Døber 

2.  Lazarus 

3.  Lukas 

4.  Stefanus 

5.  Zakarias 

6.  Josef 

7.  Paulus 

8.  Maria 

9.  Peter 

10.  Maria  Magdalene 


E.  Blev  opvækket 
fra  de  døde  af  Jesus 
Kristus;  var  bror  til 
Maria  og  Martha 
(se  Joh  11:1-3, 
11-14,38-40,43-44). 


I.  Banede  vejen 
Jesus  og  døbte  ham 
(se  Mark  1:2-9). 


J.  Marias  mand, 
der  var  tømrer 
(se  Matt  1:16; 
13:53-55). 


OPDAGELSE 


ET      HUS 


Sherrie  Johnson 


I  1836  indviede  Joseph  Smith  i 
Kirtland  i  staten  Ohio  det  første 
tempel  i  de  sidste  dage,  så 
»Menneskesønnen  kunne  have  et 
sted,  hvor  han  kunne  åbenbare  sig 
for  sit  folk«  (L&P  109:5). 


Tempelbyggeriet  var  begyndt 
allerede  den  5.  juni  1833. 
I  de  næste  tre  år  udholdt  de 
hellige  mange  trængsler  og  prøvelser 
for  at  kunne  bygge  et  hus  til 
Herren. 

De  fleste  af  de  hellige  havde 
kun  få  ejendele  og  meget  få 
penge.  Men  alle  raske  mænd 
arbejdede  på  templet  én  dag  om 
ugen.  De  arbejdede  ude  i  sten- 
bruddet, hvor  de  udhuggede  sand- 
sten til  templets  mure.  De  arbej- 
dede som  tømrere,  malere  og 
.  kuske  og  meget  andet.  Somme 
tider  arbejdede  op  til  hundrede 
mand  på  templet  ad  gangen. 
Kvinderne  spandt  garn,  strikkede, 
vævede  og  syede  forhæng  og  tæp- 
per. De  lavede  også  tøj  og  mad  til 
arbejderne.  Alle  havde  travlt. 

Men  det  var  ikke  blot  de  helliges 
tid  og  talenter,  som  Herren  kræve- 
de. Den  store  bygning  på  tre  etager 
kostede  mellem  40.000  og  60.000 
dollars,  hvilket  var  en  enorm  for- 
mue på  det  tidspunkt,  hvor  gen- 

TIL      HERREN 


nemsnitsarbejderen  tjente  mellem 
en  og  to  dollars  om  dagen.  Mange  af 
de  hellige  gav  næsten  alt,  hvad  de 
ejede  til  tempelbyggeriet. 

Nogle  mennesker  i  området  var 
imod  tempelbyggeriet.  Pøblen  kom 
om  natten  for  at  ødelægge  de  helli- 
ges arbejde  og  stjæle  værktøj  og  for- 
syninger. Derfor  måtte  mændene 
holde  vagt  om  natten. 

Da  templet  var  færdigt,  var  det 
den  smukkeste  bygning  i  miles 
omkreds.  Indenfor  var  der  to 
udskårne  trapper  og  smukke  træge- 
lændere. Men  templet  i  Kirtland  vil 
ikke  blive  husket  for  sin  skønhed, 
men  for  de  vidunderlige  begiven- 
heder, som  fandt  sted  der. 

Søndag  den  27.  marts  1836  kom 
mange  hundrede  sidste  dages  hellige 
til  Kirtland  for  at  overvære  indviel- 
sen. Dørene  blev  åbnet  klokken 
otte  om  morgenen  og  tusind  men- 
nesker gik  indenfor.  Flere  hundrede 
andre,  som  også  havde  arbejdet  på 
og  ydet  ofre  for  templet,  måtte  blive 
udenfor.  Da  Joseph  Smith  så  deres 
skuffede  ansigter,  besluttede  han  at 
gentage  indvielsesceremonien  om 
torsdagen. 

Koret  indledte  mødet,  og  deref- 
ter talte  præsident  Sidney  Rigdon 
i  to  og  en  halv  time.  Efter  en  kort 
pause  blev  Kirkens  ledere  opret- 
holdt. Derefter  bad  profeten  ind- 


vielsesbønnen,  som  han  havde 
modtaget  ved  åbenbaring.  Denne 
bøn  findes  nu  som  afsnit  109  i 
Lære  og  Pagter.  Efter  bønnen  sang 
koret  »Guds  Ånd  som  en  ild,«  der 
var  blevet  skrevet  specielt  til  lej- 
ligheden. 

Forsamlingen  afsluttede  det  syv 
timer  lange  møde  med  at  rejse  sig  og 
fremsige  det  hellige  Hosianna-råb. 
Søster  Eliza  R.  Snow  sagde,  at  det 
blev  givet  »med  en  sådan  kraft,  at 
det  næsten  syntes  at  få  taget  til  at 
løfte  sig.« 

Den  aften  mødtes  over  400 
præstedømmebærere  atter  i  templet, 
og  mens  ældste  George  A.  Smith 
talte,  »hørtes  en  lyd  som  en  susende 
vind,  der  fyldte  templet,  og  hele  for- 
samlingen rejste  sig  på  én  gang  som 
løftet  af  en  usynlig  kraft.«  Mange 
medlemmer  begyndte  at  tale  i  tun- 
ger og  profetere.  Andre  så  vidunder- 
lige syner  af  blandt  andet  engle,  som 
fyldte  templet. 

De  folk,  som  boede  i  nærheden, 
hørte  også  lyden  og  løb  ud  for  at  se, 
hvad  der  skete.  Da  de  nærmede  sig, 
så  de  en  ildsøjle,  der  hvilede  på 
templet,  engle,  der  svævede  over 
templet,  og  de  hørte  himmelsk  sang. 

Der  fandt  mange  andre  åndeli- 
ge tilkendegivelser  sted  i  templet 
det  år.  Prescindia  Huntington 
beskrev,  hvordan  en  lille  pige  ban- 


kede på  hendes  dør  under  et 
møde  og  råbte:  »De  holder  møde 
oppe  på  taget!«  Prescindia  kigge- 
de ud  og  så  engle,  der  vandrede 
frem  og  tilbage  oven  på  templet. 
Mange  børn  i  Kirtland  så  engle  og 
huskede  det  vidunderlige  syn  hele 
deres  liv. 

En  uge  efter  den  første  indviel- 
se, nemlig  påskesøndag  den  3.  april 
1836,  sænkede  Joseph  Smith  og 
Oliver  Cowdery  forhænget 
omkring  talerstolen  i  templet,  så 
de  kunne  bede.  Da  de  havde  bedt 
deres  bøn,  så  de  Herren  stå  på 
talerstolen.  »Hans  øjne  var  som  en 
ildslue,  hans  hår  var  hvidt  som 
nyfalden  sne,  og  hans  ansigt  over- 
gik solen  i  klarhed.  Hans  røst  lød 
som  store  vandes  brusen«  (L&P 
110:3).  Jesus  fortalte  Joseph  og 
Oliver,  at  han  havde  godtaget  tem- 
plet, og  at  han  i  sit  hus  ville  »vise 
mig  for  mine  tjenere  og  tale  til 
dem  med  min  egen  røst,  dersom 

mit  folk  vil  holde  mine  bud  og  ikke 
besmitte  dette  hellige  hus«  (L&P 
110:8). 

Efter  dette  syn  viste  Moses, 
Elias  og  profeten  Elias  sig  og 
overdrog  Joseph  og  Oliver  de 
nødvendige  nøgler  til  at  udføre 
Herrens  værk  her  på  jorden. 
Blandt  disse  nøgler  var  magten 


til  at  besegle  ægtemænd  til  deres 
hustruer  og  børn  til  deres  forældre  i 
al  evighed. 

Det  var  en  tid  med  rige  velsignel- 
ser. Selvom  templet  kun  var  i  brug  i 
få  år,  før  de  hellige  blev  drevet  ud  af 
Kirtland,  så  var  det  hver  eneste  dol- 
lar, hvert  eneste  minuts  arbejde  og 
hver  eneste  trængsel  værd,  fordi 


Herren  i  sandhed  havde  vist  sig  for 
sit  folk.  □ 

Artiklen  bygger  på  oplysninger  fra  History 
of  the  Church,  2:428;  Joseph  Smith's 
Kirtland,  af  Karl  Rick  Anderson, 
side  177;  og  Eliza  R.  Snow,  an  Immor- 
tal:  Selected  Writings  of  Eliza  R.  Snow, 
af  Nicholas  G.  Morgan  sen.,  side  62. 

VI  KAN  VIDE,  AT  HAN  ER  TIL 


»Nogle  er  det  givet  gennem  den 
Helligånd  at  vide,  at  Jesus  Kristus 
er  Guds  Søn«  (L&P  46:13). 


Evangeliets  første  grundsæt- 
ning er  tro  på  Herren  Jesus 
Kristus.  Denne  tro  er  ikke 
blot  en  overbevisning,  men  et  sikkert 
vidnesbyrd  fra  Helligånden  om,  at 
Jesus  bogstaveligt  er  Guds  Søn  og  vor 
Frelser.  At  have  sådan  et  vidnesbyrd 
er  den  vigtigste  af  Åndens  gaver,  som 
Herren  opfordrer  os  til  oprigtigt  at 
søge. 

HVORDAN  OPNÅR  VI  ET  VID- 
NESBYRD  OM  JESUS  KRISTUS? 

Det  at  søge  et  vidnesbyrd  om 
Frelseren  omfatter  både  at  bede  og 
handle.  Præsident  Gordon  B. 
Hinckley  bemærker:  »Herren  gav 
os  opskriften,  da  han  sagde:  'Den, 
som  vil  gøre  (Faderens  vilje),  skal 
erkende,  om  min  lære  er  fra  Gud, 
eller  om  jeg  taler  af  mig  selv'  (Joh 
7:17). 

Det  kræver  studium  af  Guds  ord. 
Det  kræver  bøn  og  ivrig  søgen  efter 
al  sandheds  kilde.  Det  kræver  efter- 
levelse af  evangeliet  ...  og  overhol- 
delse af  dets  lærdomme.  Jeg  tøver 
ikke  med  at  love,  fordi  jeg  af  egen 
erfaring  ved,  at  alt  dette  vil  ved 
Helligåndens  kraft  medføre  en  over- 
bevisning, et  vidnesbyrd  og  en  sikker 
viden«  (Stjernen,  oktober  1995,  side 
2-7). 


Det  at  opnå  et  vidnesbyrd  er  ikke 
en  enestående  begivenhed,  men  en 
proces.  Når  et  menneske  har  opnået 
et  vidnesbyrd  om  Kristi  guddomme- 
lighed, vil  fortsat  studium,  lydighed 
og  tjeneste  styrke  den  overbevis- 
ning. 

»HERREN  ER  MIT  LYS  OG  MIN 
FRELSE«  (SL27:1). 

I  1945  fik  Cynthia  Mallory  en 
sommertjans  på  et  feriested  i  det 
sydlige  Utah  for  at  tjene  penge  til 
sit  tredje  studieår.  Flere  af  hendes 
kolleger,  der  også  var  studerende, 
var  medlemmer  af  Jesu  Kristi  Kirke 
af  Sidste  Dages  Hellige.  Da  de 
inviterede  hende  til  at  deltage  i  en 
ugentlig  studiekreds,  tog  Cynthia, 
der  ikke  var  medlem  af  Kirken, 
imod  tilbudet,  fordi  hun  havde 
ladet  sit  åndelige  liv  vige  for  andre 
ting  i  de  år,  hvor  hun  havde  været 
væk  hjemmefra.  Det  var  en  lille 

gruppe,  der  ledtes  af  en  seminar- 
lærer, der  havde  et  sommerjob  som 
chauffør  på  en  turistbus. 

Hun  lyttede  til  samtalerne  og 
var  meget  fascineret  af  dem,  men 
havde  ikke  til  hensigt  at  skifte  tro 
-  før  de  begyndte  at  tale  om 
Helligånden.  Cynthia  gik  ud  til  en 
vidtstrakt  plæne  i  nærheden  af 
hotellet  for  at  afprøve  løftet  om, 
at  hun  ville  modtage  et  svar  gen- 
nem Helligånden,  hvis  hun  i  Jesu 
Kristi  navn  ville  bede  Faderen  om 
at  vise  hende  sandheden.  Det  var 
mørkt,  men  lyset  fra  hotellet  fik 
hende  til  at  føle  sig  tryg,  mens  hun 
knælede  i  skyggerne  for  at  bede. 
Svaret  kom  ganske  tydeligt:  Det, 
hun  havde  hørt  om  Jesus  Kristus, 
var  sandt! 

Fra  det  øjeblik  ændredes 
Cynthias  liv.  Hun  vidste,  hvad  hun 
skulle  gøre:  Hun  ville  lade  sig 
døbe.  Hun  var  begejstret  over  at 
vide,  at  hun  med  en  uset  hånds 
vejledning  havde  truffet  sin  første 
uafhængige  beslutning.  Da  hun 
fornemmede  Frelserens  anerken- 
delse og  kærlighed,  besluttede  hun 
at  holde  hans  bud. 

Den  dag  i  dag  er  Cynthia  trofast 
mod  Herren  og  hans  evangelium. 
Hendes  vidnesbyrd,  der  styrkes  af 
Helligånden,  er  en  stadig  kilde  til 
glæde. 

•  Hvordan  kan  vi  øge  og  styrke 
vores  vidnesbyrd  om  Jesus  Kristus? 

•  Hvordan  påvirker  det  din  hverdag 
at  vide,  hvem  Herren  er?  □ 


» 


Hjælp  mig  med 
at  hjælpe  Ruth« 


Ruth  Harris  Swaner 

ILLUSTRERET  AF  DAVID  LINN 


Jeg  følte  mig  åndeligt  lammet.  Jeg  spekulerede  på,  om 
Herren  stadig  holdt  af  mig  eller  om  han  virkelig 
elskede  mig.  Min  himmelske  Fader  syntes  så  langt 
borte. 

Jeg  lod  mig  overvælde  af  mine  børns  endeløse  krav,  af 
mine  ansvar  i  Kirken  og  af  min  hårdtarbejdende  mands 
fravær.  Han  var  ofte  væk,  når  jeg  havde  allermest  brug 
for  ham.  Alle  de  mange  krav  gjorde,  at  jeg  følte  mig  util- 
freds og  overvældet. 

Men  da  mine  besøgslærerinder  kom  forbi  på  deres 
månedlige  besøg,  fandt  jeg  smilet  frem.  Jeg  gemte  den 
smerte,  jeg  følte  indvendig.  Vi  fortalte  hinanden, 
hvad  der  var  sket  siden  sidst.  Jeg  kan  ikke  huske 
det  budskab,  som  de  kom  med  den  måned.  Jeg 
følte  mig  usynlig,  mens  deres  ord  hvislede 
forbi  mig. 

Da  vi  stod  i  døren  og  tog  afsked  med  hin- 
anden, tænkte  jeg:  Sikke  et  spild  af  tid.  De  aner 
ikke,  hvordan  jeg  virkelig  har  det.  Og  selvom  de 
gjorde  det,  ville  det  så  interessere  dem? 
Min  krop  havde  lyst  til  at  synke 
ned  i  søvnen,  men  jeg  udførte 
mekanisk   mine    huslige 
pligter,    idet  jeg 


ikke  forventede  flere  afbrydelser  i  den  daglige  trumme- 
rum. Jeg  blev  derfor  overrasket,  da  det  et  par  timer  sene- 
re ringede  på  døren. 

Det  var  Julie,  den  yngste  af  mine  besøgslærerinder. 
Hun  trådte  indenfor,  greb  begge  mine  hænder  og  spurg- 
te, om  der  var  et  sted,  hvor  vi  kunne  bede. 

Jeg  var  ikke  helt  klar  over,  hvad  det  var,  hun  spurgte 
mig  om,  så  jeg  spurgte:  »Hvorfor  er  du  kommet  tilbage, 
Julie?« 

Hun  sagde  kærligt:  »Da  jeg  kom  hjem  i  dag,  kunne  jeg 
ikke  få  dig  ud  af  mine  tanker.  Da  vi  var  her 
før,  så  jeg  fortvivlelsen  i  dine  øjne. 
Og  lige  meget  hvad  jeg  foretog 
mig,  da  jeg  kom  hjem,  blev  jeg 
afbrudt  af  tanker  om  dig.  Til 
sidst   stoppede   jeg  op   og 
knælede  ned  for  at  bede. 
Jeg  sagde:   'Herre,   hjælp 
mig  med  at  hjælpe  Ruth.' 
Det  slog  mig,  at  det  svar  jeg 
søgte,   havde  at  gøre  med 
det,  som  jeg  gjorde  netop  da: 
At    bede    til    vor    himmelske 
Fader.« 


Jeg  stod  helt  tavs,  mens  Julie  forklarede  mig  det  hele. 
Med  tårer  i  øjnene  fastslog  hun:  »Ruth,  jeg  følte  mig  til- 
skyndet af  Anden  til  at  vende  tilbage  i  dag.  Jeg  ved,  at  du 
har  problemer  med  at  bede,  og  jeg  ved,  at  du  ikke  føler 
dig  elsket  af  din  himmelske  Fader.«  Hendes  ord  fangede 
min  opmærksomhed.  Jeg  kunne  ikke  benægte  sandheden 
af  hendes  udtalelse. 

»Er  det  et  sted,  hvor  vi  kan  bede?«  gentog  hun. 

»Ja,  det  er  der  vel,«  stammede  jeg. 

Da  vi  gik  ind  i  et  andet  værelse,  sagde  hun:  »Ruth,  jeg 
vil  gerne  bede  en  bøn,  og  bagefter  skal  du  bede.« 

o 

Jeg  afbrød  hende:  »Ah  nej  -  ikke  mig!«  Jeg  fortalte 
hende,  at  jeg  ikke  troede,  at  min  himmelske  Fader  ville 
lytte  til  mig,  og  at  jeg  ikke  følte,  jeg  kunne  bede  ham  om 
noget  mere.  Men  Julie  faldt  ned  på  knæ.  Vi  knælede  side 
om  side. 

Hun  sagde:  »Stil  ham  bare  det  ene  spørgsmål:  'Elsker 
du  mig?'«  Så  begyndte  Julie  at  bede.  Hendes  særlige  bøn 
for  mig  blødgjorde  mit  hjerte.  Den  dejlige  ånd,  som  fyld- 
te mit  hjerte,  undertrykte  min  vrede  og  frustration. 

Jeg  forstod,  at  vor  himmelske  Fader  var  nær,  og  at  han 
ventede. 

Da  Julie  havde  afsluttet  sin  bøn,  sagde  hun:  »Nu  er 
det  din  tur,  Ruth.« 

Stilheden  sænkede  sig  over  lokalet,  og  de  næste 
sekunder  føltes  som  timer,  før  ordene  kom.  »Himmelske 
Fader,«  begyndte  jeg  langt  om  længe,  »elsker  du  mig?« 
Tårerne  fik  frit  løb,  mens  jeg  stillede  spørgsmålet.  Kort 
efter  kom  mit  svar,  det  dannede  sig  i  mit  smertende  hjer- 
tes indre:  »Du  behøver  ikke  at  spørge  om  det,  som  du 
allerede  ved.«  Det  var  tydeligt  og  klart. 

De  ord,  »som  du  allerede  ved,«  kom  til  mig  med  varme 
og  kærlighed.  De  fyldte  en  tom  plads  i  mit  hjerte,  og  jeg 
begyndte  at  trække  på  alle  de  sandheder,  som  jeg  var  ble- 
vet belært  om  gennem  hele  mit  liv.  1  det  øjeblik  huskede 
jeg  påny  de  mange  måder,  hvorpå  Herren  viser  mig  sin 
kærlighed.  Hans  kærlighed  havde  hele  tiden  været  der. 

Lige  siden  det  øjeblik,  hvor  jeg  atter  følte  Guds  kærlig- 
hed, har  jeg  fået  større  taknemlighed  for  hans  Søn,  Jesus 
Kristus,  og  andre,  der  har  viderebragt  hans  kærlighed.  Jeg 
er  især  taknemlig  for  Julie  og  har  siden  da  prøvet  at  være 
den,  der  ligesom  hende  kan  bringe  Frelserens  kærlighed 
til  andre,  der  har  særlig  behov  for  den.  □ 

John  Borrowmans  arv  -  en  halv-penny 
står  som  en  erindring  om  de  ofre,  som 
mange  medlemmer  må  yde,  når  de 
tager  imod  evangeliet. 


I  foråret  1840  underviste  sidste  dages 
hellige  missionærer  i  Lanark  County  i 
Ontario  i  Canada  den  24-årige  John 
Borrowman  i  Jesu  Kristi  evangelium.  Han 
vidste,  at  det  var  sandt,  så  snart  han  hørte  det.  Men  med 
vidnesbyrdet  fulgte  det  første  af  de  mange  ofre,  som  han 
måtte  yde  for  evangeliet. 

John  spurgte  sin  far  til  råds  med  hensyn  til  at  blive 
medlem  af  Kirken.  William  Borrowman  var  urokkelig  i 
sin  beslutning  om  at  hindre  sønnen  i  at  blive  døbt.  Da  de 
havde  drøftet  sagen  i  to  dage,  sagde  William,  at  hvis  John 
valgte  at  slutte  sig  til  de  sidste  dages  hellige,  så  ville  han 
miste  sin  arv  —  slægtsgården.  Som  den  ældste  levende 
søn  var  John  den  retmæssige  arving  til  den  gård,  hvor 
han  havde  arbejdet  side  om  side  med  sin  familie  gennem 
hele  sit  liv.  Men  hvad  der  var  værre  end  det,  John  vidste, 
at  han  ville  miste  sin  fars  venskab  —  hvilket  var  en  for- 
færdelig tanke  for  en  ung  mand  på  24,  der  elskede  sin 
familie. 


Men  selv  da  John  var  stillet  over  for  denne  vanske- 
lige beslutning,  forblev  han  begejstret  for  sin  nye  tro. 
I  hans  øjne  var  evangeliets  lys  brudt  frem  over  verden 
som  et  daggry,  der  viste,  at  alle  mennesker  kunne 
opnå  frelse.  Så  trods  den  sorg  han  følte  over  sin  fars 
modstand  og  tabet  af  den  værdifulde  arv,  blev  John 
døbt  den  7.  juni  1840.  Ligesom  købmanden  i  Matt 
13:45-46,  der  solgte  alt,  hvad  han  ejede,  for  at  købe 
den  kostbare  perle,  gav  John  afkald  på  alt,  hvad  han 
havde  for  at  blive  medlem  af  Jesu  Kristi  Kirke  af 
Sidste  Dages  Hellige.  Han  flyttede  ind  hos  en  af  sine 
ældre  søstre  og  hendes  familie  og  boede  der  indtil 
1843,  hvor  han  emigrerede  til  Nauvoo  i  Illinois  for  at 
slutte  sig  til  de  hellige. 

MISSIONERING  OG  UDVANDRING 


Mens  John  boede  i  Nauvoo,  arbejdede  han  som  tøm- 
rer på  templet.  Da  han  blev  kaldet  på  en  mission  til 
Canada,  begyndte  han  og  hans  kammerat,  James  Park,  at 
forkynde  evangeliet  i  den  lille  nybyggerby  Brooke  i  Kent 
County  i  Ontario.  Folk  tog  med  begejstring  imod  evan- 
geliets budskab,  og  med  tiden  blev  250  mennesker  døbt. 

Missionærerne  opfordrede  de  nye  medlemmer  til  at 
rejse  til  Nauvoo.  Og  i  foråret  1845  gjorde  de  nye  hellige 

vogne  og  forspand  parat  til  rejsen.  Den  sti,  der  førte  bort 
fra  deres  lille  by,  var  ikke  meget  mere  end  et  slædespor,  så 
de  hellige  begyndte  at  fælde  træer  og  rydde  en  vej.  De 
nye  medlemmers  iver  efter  at  rejse  til  Nauvoo  var  så 
stærk,  at  den  forbedrede  vej  fik  navnet  Nauvoo  Road,  et 
navn,  der  hænger  ved  den  dag  i  dag. 

Den  lille  gruppe  hellige  nåede  til  Nauvoo  midt 
under  den  hektiske  indsats  for  at  fuldføre  templet.  Det 
stod  snart  klart,  at  pøblen  aldrig  ville  lade  de  hellige  få 
lov  til  at  bo  i  fred  der.  Da  templet  var  ved  at  være  fuld- 
ført, modtog  mange  af  de  hellige  deres  begavelser,  og  i 
februar  1846  satte  de  over  Mississippifloden  for  at  søge 
ly  i  Iowa. 

TJENESTE  I  BATALJONEN 


I  Council  Bluffs  i  1846  anmodede  den  amerikanske 
regering  præsident  Brigham  Young  om  500  mænd,  der 
skulle  danne  en  bataljon,  der  skulle  rejse  til  Californien 
for  at  yde  beskyttelse  der  under  krigen  mod  Mexico.  John 
Borrowman  tog  imod  kaldet  og  lod  sig  indrullere  som 
menig  i  B -kompagniet.  Ved  en  afskedshøj tidelighed  profe- 
terede præsident  Young,  at  mændene  i  bataljonen  aldrig 
ville  komme  i  kamp  mod  fjenden  -  en  profeti,  der  viste  sig 
at  holde  stik,  selvom  den  syntes  at  have  alle  odds  imod 


I  1846  drog  John  Borrowman  med  Mormonbataljonen 
på  dens  3300  kilometer  lange  vandring  fra  Iowa  til 
Californien. 


sig.  Men  mændene  havde  mange  trængsler.  Den  største 
prøvelse  var  nok  bjergørkenerne,  der  ikke  bød  på  meget 
vand  eller  føde.  Men  trods  disse  trængsler,  fulgte  de  tro- 
fast og  tappert  deres  ledere.  Som  profeteret  kom  de  aldrig 
i  kamp  mod  en  menneskelig  fjende,  skønt  de  stødte  på  en 
flok  bissende  bøfler  og  kaldte  episoden  for  »Okseslaget.« 

Deres  forsyninger  var  helt  utilstrækkelige,  og  de 
lidende  og  tørstige  mænd  huggede  en  smal  passage 
(til  tider  blot  en  tomme  bredere  end  vognene),  mens 
de  bevægede  sig  op  gennem  de  golde  bjergslugter.  Det 
var  en  herlig  dag,  da  de  endelig  fandt  vej  ud  på  de 
grønne  skråninger,  hvorfra  de  fik  deres  første  glimt  af 
Stillehavet. 

Men  så  skete  der  noget  uheldigt  for  John 
Borrowman  -  på  grund  af  udmattelse  faldt  han  i  søvn 
på  sin  vagt.  Han  døsede  bare  nogle  få  minutter,  men  en 
årvågen  sergent  meldte  ham.  I  krigstid  er  det  en  forse- 
else, som  kan  straffes  med  døden.  Mormonsoldaterne 
var  underlagt  deres  militære  ledere  og  hærens  love,  og 
John  blev  straks  fængslet.  De  næste  par  uger  læste  han 

i  en  vens  eksemplar  af  Mormons  Bog,  hvilket  indgød 
ham  stor  trøst. 

Da  John  var  blevet  løsladt,  blev  det  afgjort,  at  hans 
løsladelse  havde  været  en  fejltagelse,  og  han  måtte  mod- 
villigt gå  i  fængsel  igen.  Han  skrev  i  sin  dagbog,  at  han 
var  ensom  og  utilpas,  for  »jeg  har  ikke  noget  sengetøj  . . . 
udover  mit  tæppe  og  et  klamt  stengulv  at  ligge  på« 
(Journal  of  John  Borrowman,  1846-1860,  Kirkens  histo- 
riske afdeling,  mikrofilm  nr.  22).  Da  hans  sag  kom  for  ret- 
ten, blev  han  idømt  endnu  tre  dages  indespærring,  heraf 
tre  timer  hver  dag  i  en  celle,  og  der  ville  blive  tilbage- 
holdt tre  dollars  af  hans  hyre.  Selvom  han  var  taknemlig 
for,  at  hans  liv  var  blevet  skånet,  syntes  han  alligevel,  at 
det  var  en  tung  byrde,  og  han  bad  Herren  om  at  lette 
den.  Hans  udfrielse  kom  på  en  usædvanlig  måde.  Da 
obersten  hørte  om  rettens  dom,  blev  han  rasende,  fordi 
han  følte,  at  den  var  for  mild.  Men  han  kunne  ikke  om- 
støde den.  Derfor  nægtede  han  at  håndhæve  den,  fordi 
han  sagde,  at  det  var  bedre  ikke  at  straffe  manden,  end 
at  give  ham  en  straf,  der  var  så  mild.  John  antog  dette 
som  et  svar  på  sine  oprigtige  bønner. 

NEJ  TIL  GULDET 


Da  John  blev  hjemsendt  fra  Mormonbataljonen,  solg- 


te han  sin  hest  og  købte  billet  til  et  skib  til  San  Francisco 
i  Californien.  Da  han  nåede  frem  dertil,  mødte  han  en 
lille  gruppe  hellige,  som  hjalp  ham  med  at  finde  et  job  til 
to  dollars  om  dagen.  Da  John  havde  arbejdet  i  flere 
måneder,  begyndte  han  rejsen  østpå  for  at  mødes  med  de 
hellige  i  Saltsødalen.  I  nærheden  af  Sacramento  hørte 
han,  at  nogle  af  de  øvrige  medlemmer  af  bataljonen 
arbejdede  på  et  sted,  der  kaldtes  Sutter's  Mill,  hvor  der 
var  blevet  fundet  guld.  Og  så  blev  John  guldgraver.  Han 
skrev  i  sin  dagbog,  at  han  vaskede  guld  til  en  værdi  af 
mellem  25  og  60  dollars  hver  dag  —  en  formue  i  forhold 
til  det,  han  havde  tjent  som  daglejer. 

Men  da  Brigham  Young  kaldte  bataljonens  medlem- 
mer hjem  til  Salt  Lake  City,  forlod  John  og  hans  kamme- 
rater straks  deres  lukrative  karriere  som  guldgravere  og 
begyndte  den  slidsomme  rejse  gennem  Sierra  Nevada- 
bjergene til  Saltsødalen.  Da  John  nåede  frem,  blev  han 
tildelt  en  jordlod  uden  for  byen,  som  han  straks  gik  i  gang 
med  at  bygge  en  smuk  gård  på. 

John  skriver  meget  prosaisk  om  sit  bryllup  i  dagbogen 
under  den  22.  januar  1849:  »Jeg  har  ikke  fundet  det  nød- 
vendigt at  skrive  noget  siden  den  anden  i  denne  måned 
...  siden  den  dato  har  jeg  haft  travlt  med  at  skaffe  det 
nødvendige  til  en  husholdning.  Om  aftenen  den  niende 
blev  jeg  gift  og  flyttede  ind  i  et  lille  hus,  der  tilhører  bror 

I  1 853  blev  John  og  Agnes  Borrowman  og  deres  fem  børn  kaldet  til  at  for- 
lade deres  blomstrende  gård  i  Salt  Lake  City  og  være  med  til  at  kolonisere 
byen  Nephi.  John  skrev  om  denne  og  andre  tildragelser  i  sine  dagboger.  FOTO 


Turbit,    hvor  jeg   nu    bor   sammen   med   min   hustru< 
(Journal  of  John  Borrowman). 

FAMILIEN  YDER  OFRE  FOR  BOSÆTTELSEN 


Med  tiden  blev  John  og  hans  hustru,  Agnes  Park, 
velsignet  med  fem  børn.  I  1853  forlod  familien 
Borrowman  deres  blomstrende  gård  i  Salt  Lake  City, 
da  de  blev  kaldet  på  koloniseringsmission  til  Nephi  i 
Utah  (små  130  kilometer  sydpå).  Ifølge  en  artikel 
trykt  i  den  lokale  avis,  blev  John  en  respekteret  og 
anset  borger  i  det  lille  samfund,  hvor  han  virkede 
først  som  anklager  og  siden  som  dommer.  I  1869  blev 
han  atter  kaldet  på  mission  til  Canada,  og  han  måtte 
forlade  sit  hjem  og  sin  familie  i  to  år.  Optegnelserne 
viser,  at  John  Borrowman  i  løbet  af  sit  liv  var  medvir- 
kende til  mere  end  1100  dåb. 

JOHNS  ARV 


William  Borrowman  tilgav  aldrig  sin  søn,  at  han 
havde  sluttet  sig  til  Kirken.  Han  sørgede  for,  at  de 
øvrige  familiemedlemmer  aldrig  omtalte  John  som 
bror  eller  onkel.  Men  Johns  stedmor,  Helen,  skrev 
breve  til  John  gennem  alle  disse  år.  I  1857  skrev  hun 


til  ham  og  fortalte,  at  hans  far  var  død,  og  at  han 
havde  afgjort,  at  John  som  sin  arv  skulle  tildeles  en 
halv-penny. 

I  løbet  af  sit  liv  havde  John  givet  afkald  på  en  stor 
gård  i  Canada,  på  den  sikre  fortjeneste  i  Californiens 
guldgraverområder  og  forladt  en  blomstrende  gård  i 
Saltsødalen  -  og  det  tilsyneladende  uden  at  fortryde 
noget.  Hvor  som  helst  og  når  som  helst  Herren  kaldte, 
så  svarede  John  Borrowman,  som  så  mange  andre  hel- 
lige, uden  tøven. 

Da  jeg  studerede  min  tipoldefars  liv,  spekulerede  jeg 
på,  hvad  han  mente  om  sin  arv.  Jeg  tror,  at  følgende 
skriftsted  bedst  beskriver  hans  villighed  til  at  følge 
Herrens  folk: 

»Igen:  Himmeriget  ligner  en  købmand,  der  søgte  efter 
smukke  perler; 

og  da  han  fandt  én  særlig  kostbar  perle,  gik  han  hen 
og  solgte  alt,  hvad  han  ejede,  og  købte  den«  (Matt  13:45- 
46). 

Så  som  arv  fik  John  Borrowman  en  kostbar  perle  —  og 
en  halv-penny  ovenikøbet.  □ 


Denne  artikel  bygger  på  dagbøger  skrevet  af  John  Borrowman,  der 
levede  fra  13.  maj  1816  til  den  28.  marts  1898. 

Finiusterin 

Lisa  M.  Grover  a   ■ 


Fjernsyn  kan  være  vid- 
underligt -  gennem  det 
kan  vi  lære  meget  om 
verden  omkring  os, 
blive  underholdt  og 
endog  udbrede  evan- 
geliets budskab.  Men 
fjernsynet  er  kun  godt  i 
passende  doser.  Her  er 
noget  at  tænke  over, 
næste  gang  du  sætter 
dig  foran  fjernsynet. 


Inden  du  begynder  at  se  fjernsyn, 
så  stil  dig  selv  et  par  spørgsmål. 
Har  du  - 

•  læst  dine  lektier? 

•  hjulpet  til  i  huset  eller  haven? 

•  fået  noget  motion? 

•  læst  i  skrifterne? 

•  talt  med  medlemmer  af  din  familie 
for  at  høre,  hvordan  deres  dag  er 
gået? 

I  stedet  for  at  se  fjernsyn  kunne 
du- 

•  skrive  en  liste  over  alt  det,  du  altid 
har  haft  lyst  til  at  gøre  -  og  så 
begynde  at  gøre  noget  af  det! 

•  skrive  i  din  dagbog. 

•  læse  i  Stjernen. 

•  tilbringe  tid  sammen  med  din 
familie  (så  bliver  de  heller  ikke  fri- 
stet til  at  se  fjernsyn). 

•  lære  at  spille  et  musikinstrument 
eller  øve  dig  noget  mere. 

Når  du  ser  fjernsyn,  så  vær  kræsen. 
Du  kan  gøre  sådan  her: 

•  Sæt  en  grænse  for,  hvor  meget 
fjernsyn  du  ser  hver  dag  eller  hver 
uge. 

•  Beslut  dig  for,  hvad  du  vil  se, 
inden  du  går  i  gang.  Prøv  at 
vælge  nogle  lødige  program- 
mer. 

•  Lav  et  belønningsprogram.  Når  du 

har  læst  dine  lektier  eller  læst 
noget  lødigt,  så  beløn  dig  selv  med 
en  halv  times  tv-kiggeri. 

•  Brug  din  fjernsyns  tid  til  at  blive 
bedre  oplyst  om  det,  der  rører  sig  i 
verden  ved  at  se  nyhederne  eller 
andre  informationsprogrammer. 

•  Hvis  der  vises  noget  vulgært  eller 
upassende,  så  sluk  for  det! 


Tror  du  ikke,  at  du  kunne 
leve  uden  fjernsyn?  De 
unge  i  Penasquitos  1.  ward 
i  San  Diego  i  Californien  gik  på  en 
måneds  »fjernsynsfaste.«  Her  er 
hvad  tre  af  de  unge  piger  sagde  om 
den  oplevelse: 

»Selvom  jeg  savnede  nogle  af  mine 
yndlingsprogrammer,  så  savnede  jeg 
ikke  de  dårlige  ting,  som  til  tider  vises  i 
fjernsynet. « 

—  Anne  Hansen,  1 6 

»Mens  jeg  afholdt  mig  fra  at  se  fjern- 
syn, overvejede  jeg,  hvilken  uddannelse 
jeg  skulle  vælge,  og  jeg  fandt  den  indre 
fred,  som  gjorde  mig  i  stand  til  at  bede 
og  modtage  et  svar. « 

-  Carrie  David,  1 8 


»Det  var  meget  svært  for  mig,  men  da 
jeg  ikke  så  fjernsyn,  havde  jeg  lettere 
ved  at  være  sød  mod  andre  menne- 
sker. « 
—  Tiffani  Clark,  1 3 


vad  holder  dig  så  tilbage? 
Hvordan  påvirker  fjern- 
synet dig?  Her  er,  hvad 
nogle  seminarelever  sagde: 

»Hvis  man  ser  for  meget  fjernsyn,  har 
man  mindre  tid  til  studium  og  lektier. « 

-  Coby  Page,  1 7 

»Hvis  man  har  nogle  værdier,  så  vil  de 
afgøre,  hvad  man  ser.  Hvis  du  ikke  har 
nogen  værdier,  så  er  det  fjernsynet,  der 
afgør,  hvad  dine  værdier  bliver. « 

—  Candi  Nickel,  1 7 

»Når  man  ser  fjernsyn,  har  man  min- 
dre tid  til  at  tale  med  andre  og  lave 
noget  sammen  med  familien. « 

—  Cara  Adair,  1 7 

»Af  og  til  virker  det,  som  om  de  men- 
nesker i  fjernsynsprogrammer,  der  gør 
forkerte  ting,  har  det  smaddersjovt. 
Det  kan  påvirke  ens  livsindstilling.« 

-  Melodie  Moore,  1 7  □ 

Herover:  24.  juli  1847  - 
Emigration  Canyon,  af  Valoy 
Eaton,  1986.  Denne  canyon,  der 
førte  de  første  pionerer  ind  i 
Saltsødalen  for  150  år  siden, 
rummer  nu  en  større  vej. 

Til  venstre:  Fortsæt  fremad, 
af  Gary  Price,  1986;  bronze. 
Udvandringen  var  en  prøve  på 
familiernes  energi,  tro,  hengivenhed 
og  samarbejde. 


O 
PIONERER! 

En  hyldest  i 
kunstform 


11845,  da  de  første  sidste  dages  hellige  begyndte  deres 
2000  kilometer  lange  vandring  henover  prærien  til 
Saltsødalen,  fulgte  de  Kirkens  ledere,  der  allerede  i  1834 
havde  haft  visioner  om  Rocky  Mountains  som  et  fristed  for 
de  hellige. 

Da  de  hellige  havde  lagt  den  opslidende  rejse  bag  sig, 
stod  de  over  for  flere  vanskeligheder  og  sorger,  mens  de 
bosatte  sig  i  Saltsødalen  og  700  andre  småsamfund  i  Vesten. 

Pionerernes  tro,  mod  og  udholdenhed  har  ofte  været 
emnet  for  sidste  dages  hellige  kunstnere.  De  kunstværker, 
som  vises  her,  er  et  uddrag  af  de  seneste  af  disse  udtryk. 
Disse  værker  var  med  i  en  udstilling,  som  bar  titlen 
»Images  of  the  West«  (Glimt  af  Vesten),  i  Kirkens  museum 
for  de  sidste  dages  helliges  kunst  og  historie  i  Salt  Lake 
City  i  Utah.  Alle  værkerne  tilhører  museets  faste  samling, 
medmindre  andet  er  angivet.  Foto:  Ron  Read. 

Til  venstre:  »Skal  vi  ikke  gå 
fremad  for  denne  store  sag?«  af 
Clark  Kelley  Price,  1990.  De  tid- 
lige pionerer  fulgte  den  myrdede 
profet  Joseph  Smiths  vision,  som 
forudså,  at  de  hellige  en  dag  ville 
slå  sig  ned  i  Rocky  Mountains, 

Herunder,  til  venstre:  Solsikker 
og  bøffelgødning,  af  Gary  Kapp, 
1 987.  Da  der  kun  var  meget  lidt 
brænde  at  finde  på  prærien,  sam- 
lede kvinder  og  hørn  tørrede  bøffel- 
ekskrementer,  der  blev  brugt  som 
brændsel. 

Herover,  til  højre:  Vanddreng 
III,  af  Bill  L.Hill,  1988;  udlånt 
af  Marlys  Larsen.  Ligesom  deres 
pionerforfædre  må  også  mange 
nutidige  hellige  arbejde  hårdt  for 
det  daglige  brød.  Kunstneren  min- 
des, hvordan  han  bragte  vand  ud 
til  sin  far,  der  arbejdede  i  marken. 

Til  højre:  Jacob  Hamblin,  af 
LDeane  Trueblood,  1975;  bronze. 
Jacob  Hamblin  (1819-1886),  blev 
tit  kaldt  for  »lamaniternes  apo- 
stel,« og  han  var  en  sidste  dages 
hellige  fredsstifter  og  missionær 
blandt  de  amerikanske  indianere. 
Han  er  skildret  her  sammen  med 
sin  indianske  adoptivsøn.  □ 

FA  EN  GANSKE  ALMINDELIG 
TORSDAG 


Gabrielle  Larose 

Det  var  en  torsdag  som  så  mange  andre.  Min 
mand,  Jean-Pierre,  var  taget  på  arbejde,  de 
større  børn  var  i  skole,  og  de  mindste  børn  og 
jeg  var  hjemme  i  vores  hus  i  Val  d'Or  i  Quebec.  Det  var 
en  ganske  almindelig  dag,  og  jeg  begyndte  som  sædvanlig 
at  samle  vasketøj  sammen,  gøre  rent  og  lave  mad. 

Kl.  14.30  den  eftermiddag  trængte  jeg  til  en  pause.  Jeg 
satte  mig  ned  et  øjeblik  og  greb  mine  skrifter.  Jeg  var  ved 
at  læse  i  Mormons  Bog,  men  af  en  eller  anden  årsag  slog 
jeg  i  stedet  op  i  Den  Kostelige  Perle  og  begyndte  at  læse 
skabelsesberetningen  i  Mose  Bog. 

Mens  jeg  læste,  skete  der  noget  uforklarligt.  Jeg  kunne 
ikke  holde  op  med  at  læse.  Jeg  følte,  at  jeg  forstod  det 
meget  bedre,  end  jeg  nogensinde  før  havde  gjort  -  jeg  for- 
stod det  ikke  alene  gennem  ordene,  men  også  gennem 
åndelige  indtryk.  Jeg  kunne  ikke  lægge  bogen  fra  mig  og 
glemte  fuldstændig  tiden.  Da  min  familie  vendte  hjem, 
var  jeg  hverken  færdig  med  rengøringen  eller  madlavnin- 
gen. 

Jeg  vidste  ikke,  hvorfor  jeg  havde  haft  denne  fantasti- 
ske oplevelse,  før  jeg  flere  dage  senere  så  Noel  og 
Huguette  Demers  i  Kirken.  De  var  lige  vendt  tilbage  fra 
en  tre  ugers  ferie,  hvorunder  de  havde  været  i  templet  i 
Washington,  mere  end  1600  kilometer  fra  vores  hjem. 


Nogle  uger  før  de  rejste,  havde  jeg  bedt  bror  og  søster 
Demers  om  at  udføre  tempelordinanser  for  nogle  af  mine 
forfædre,  hvis  navne  jeg  havde  sendt  til  templet.  Jeg 
havde  ikke  selv  modtaget  min  begavelse  endnu,  så  jeg 
kunne  ikke  selv  udføre  ordinanserne.  Noel  og  Huguette 
havde  ikke  vidst  præcis,  hvornår  de  ville  være  i  templet, 
men  de  havde  lovet,  at  de  ville  udføre  ordinanserne  for 
mine  forfædre,  hvis  det  var  muligt.  I  mellemtiden  havde 
jeg  glemt  alt  om  den  forespørgsel. 

Den  søndag,  da  jeg  talte  med  Noel  og  Huguette  og 
erfarede,  at  de  havde  udført  ordinanserne  for  mine  for- 
fædre, ville  jeg  straks  vide,  hvilken  dag  de  havde  været  i 
templet.  De  sagde,  at  de  havde  udført  arbejde  den  fore- 
gående uge  om  torsdagen.  Så  forstod  jeg  det.  Den  ganske 
almindelige  torsdag,  hvor  jeg  havde  haft  en  usædvanlig 
åndelig  oplevelse,  var  den  selv  samme  torsdag,  som  de 
havde  udført  tempelordinanser  for  mine  forfædre. 

Ti  år  senere,  da  jeg  modtog  min  egen  begavelse,  for- 
stod og  værdsatte  jeg  endnu  mere  den  gave,  som  min 
himmelske  Fader  gav  mig  ved  at  lade  mig  få  del  i  templets 
ånd  på  den  ganske  almindelige  torsdag  eftermiddag.  □ 


ELEKTRONISK  BILLEDILLUSTRATION:  PAT  GERBER;  UDSNIT  AF  ADAM  OG  EVA  I  EDEN  HAVE,  AF  STANLEY 
GALLI;  FOTO:  FPG  INTERNATIONAL,  FLOYD  OG  WILLIE  HOLDMAN  OG  CRAIG  DIMOND;  MODELFOTO. 

Ligesom  så  mange  andre 
pionerer  overalt  i  Kirken 
har  de  første  sidste  dages 
hellige  i  Bolivia,  Ecuador 
og  Peru  banet  en  vej  af  tro 
og  vidnesbyrd,  som  mange 
andre  siden  har  fulgt. 

Allen  Litster 

Fra  den  højslette,  der  er 
kendt  som  Altiplano,  og 
som  strækker  sig  nordpå  fra 
det  centrale  Bolivia  til  det  sydlige 
Peru,  til  Amazonas'  tætte,  grønne 
jungle  mod  øst  og  de  golde  kystslet- 
ter mod  vest,  har  Jesu  Kristi  evan- 
gelium fundet  frugtbar  jord  i  det 
nordvestlige  Sydamerika.  Pioner- 
medlemmerne i  Bolivia,  Ecuador  og 
Peru  har  banet  en  vej  ved  tro  og 
vidnesbyrd,  som  hundredtusinder 
af  mennesker  har  fulgt,  siden  evan- 
geliet første  gang  blev  forkyndt  der 
i  1956. 

De  politiske  og  økonomiske  for- 
hold har  været  en  særlig  udfordring 
for  Kirkens  vækst,  men  missio- 
neringens fremgang  blandt  disse 
mennesker  har  været  stabil  og 
nogle  steder  endda  dramatisk.  I 
1960'erne  rummede  hver  af  disse 
nationer  kun  nogle  få  hundrede  sid- 
ste dages  hellige,  men  i  1970  var 
det  totale  antal  medlemmer  af 
Kirken  i  dette  område  nået  op  på 


15.000.  I  1980  var  tallet  nået  op  på 
14-000  i  Bolivia  alene,  19.000  i 
Ecuador  og  23.000  i  Peru.  Fyrre  år 
efter  at  de  første  fuldtidsmissio- 
nærer  ankom,  er  Kirkens  samlede 
medlemstal  i  disse  tre  nationer  nået 
op  på  næsten  500.000. 

EN  OPRIGTIGHED  I  DERES 
BUDSKAB 

Da  fuldtidsmissionærerne  første 
gang  bankede  på  hos  Roberto  og 
Elisabeth  Vidal  i  1956,  fornemmede 
søster  Vidal  en  oprigtighed  i  deres 
budskab,  som  tilskyndede  hende  til 
at  bede  dem  om  at  vende  tilbage,  når 
hendes  mand  var  hjemme.  Roberto 
var  ikke  glad  for  at  mødes  med  mis- 
sionærerne, men  han  indfriede  Elisa- 
beths løfte. 

Efter  missionærernes  første  besøg 
var  Roberto,  som  på  det  tidspunkt 
var  aktivt  medlem  af  et  andet  tros- 
samfund, fast  besluttet  på  at  læse 
den  litteratur,  som  missionærerne 
havde  givet  dem,  for  at  finde  og  af- 
sløre nogle  selvmodsigelser  og  fejl- 


Ti/  venstre:  Machu  Picchu  i  Peru  er 
en  gammel  inka-ruinby.  Til  højre: 
Roberto  Vidal,  et  af  de  første  med- 
lemmer af  Kirken  i  Peru,  blev  døbt 
i  1957. 


MAJ        1997 
4l 


fortolkninger  af  skriften.  Men  efter 
at  have  læst  og  studeret  hele  natten 
blev  han  overbevist  om,  at  missio- 
nærerne havde  belært  ham  om 
sandheden.  Fra  da  af  og  helt  frem  til 
sin  død  i  1989  tvivlede  Roberto 
Vidal  aldrig  på  sandheden  af  det 
gengivne  evangelium,  og  han  lod 
altid  vidnesbyrdets  og  sandhedens 
lys  skinne  i  alt,  hvad  han  gjorde  og 
sagde. 

Da  missionærerne  præsenterede 
deres  budskab  for  Roberto  Vidal, 
arbejdede  han  som  bankrådgiver. 
Han  var  ung,  kvik,  hårdtarbejden- 
de og  veltalende  og  blev  med  tiden 
vicedirektør  i  Perus  største  privat- 
ejede bank.  Næsten  alle,  der  havde 
med  Roberto  at  gøre,  vidste,  at  han 
var  Mormon,  og  de  respekterede 
ham  for  hans  værdier  og  standar- 
der. 


De  missionærer,  der  virkede  i 
Cajamarca  i  Peru  i  1970,  fik  øjnene 
op  for  denne  vidtstrakte  respekt  for 
bror  Vidal.  I  et  håb  om  at  overvinde 
den  modstand  og  overtro,  som  de 
blev  mødt  med,  havde  missionærer- 
ne anmodet  om  lov  til  at  låne  en  byg- 
ning, hvor  de  kunne  afholde  en  uge- 
lang udstilling  med  plakater  og  infor- 
mationer om  Mormons  Bog  og  dens 
forbindelse  til  indbyggerne  i  oldti- 
dens Amerika. 

Dagen  før  den  meget  omtalte 
udstilling  skulle  åbne,  fortalte  en 
embedsmand  missionærerne,  at  en 
lokal  præst  havde  givet  dem  besked 
på  at  standse  udstillingen.  De  vrede 
og  modløse  missionærer  traf  ved  et 
tilfælde  en  lokal  bankdirektør,  som 
de  tidligere  havde  fortalt  om  evan- 
geliet. Da  han  hørte  om  deres  pro- 
blem, ringede  han  til  bror  Vidal  i 
Lima. 


Herover:  Rafael  Tabango  med  sine 
hustru  Teresa  og  deres  børn. 
T/7  højre:  Markedet  i  Otavalo  i 
Ecuador.  Modstående  side: 
Præsident  Spencer  W.  Kimball 
tager  kærligt  imod  Rafael  Tabango 
ved  indvielsen  af  templet  i 
Sao  Paulo  i  1978. 


»Senor  Vidal,  jeg  ved,  at  De  er 
mormon,«  sagde  han.  »Jeg  har  stor 
respekt  for  Dem.  Nogle  af  Deres 
missionærer  er  i  vanskeligheder. 
Jeg  er  villig  til  at  gøre  min  indfly- 
delse gældende,  hvis  De  kan  for- 
sikre mig  om,  at  de  tjener  en  god 
sag.« 

Bror  Vidal  opfordrede  bankdirek- 
tøren til  at  hjælpe  missionærerne. 
Som  følge  deraf  blev  udstillingen  en 
stor  succes. 

I  begyndelsen  af  1970  havde 
bror  Vidal  allerede  tjent  som 
grenspræsident,  distriktspræsident 
og  rådgiver  i  missionspræsident- 
skabet  i  Andesområdet.  Det  var 
på  det  tidspunkt,  at  ældste 
Gordon  B.  Hinckley  fra  De  Tolv 
Apostles  Kvorum  og  ældste  A. 
Theodore  Tuttle  fra  De  Halvfjerds 
rejste  til  Lima  i  Peru  for  at  organi- 
sere Zions  501.  stav.  De  kaldte 
bror  Vidal  som  den  nye  stavspræ- 

sident.  Senere  tjente  han  som  re- 
gionalrepræsentant  i  flere  regioner 
i  Peru. 

Bror  Vidal  blev  pensioneret  fra 
sin  stilling  i  banken,  netop  som 
man  indstiftede  Kirkens  Åndes 
Område  (det  nuværende  Syd- 
amerika Nord  Område)  i  Lima,  og 
han  blev  assistent  til  lederen  af 
den  timelige  afdeling.  Bror  Vidal 
modtog  en  anden  vigtig  kaldelse  i 
1985,   da   han  blev   kaldet   til   at 


præsidere  over  Quito  Missionen  i 
Ecuador. 

Det  følgende  år  udtrykte  præsi- 
dent Hinckley  ved  indvielsen  af 
templet  i  Lima  i  Peru  sin  bekym- 
ring over,  at  bror  Vidal,  der  havde 
gjort  så  meget  for  at  udbrede 
evangeliet  og  styrke  Kirken  i  Peru, 
ikke  kunne  være  tilstede.  Bror 
Vidal  fik  særlig  tilladelse  til  at 
rejse  fra  Quito  til  Lima  for  at  del- 
tage i  de  mindeværdige   åndelige 


handlinger  i  forbindelse  med  tem- 
plets indvielse. 

Kort  efter  at  bror  Vidal  havde 
fuldført  sit  virke  som  missions- 
præsident,  blev  han  kaldet  som 
sekretær  for  templet  i  Lima.  Det 
var,  mens  bror  Vidal  virkede  som 
sekretær  i  templet,  at  han  fik  at 
vide,  at  han  havde  kræft.  Selvom 
han  blev  nødt  til  at  overlade  sine 
pligter  til  en  fungerende  sekretær, 
efterhånden  som  sygdommen 
skred  frem,  så  forblev  han  den  offi- 
cielle sekretær. 

Den  dag  en  ny  tempelsekretær 
blev  kaldet,  gled  bror  Vidal  stille  ud 
af  dette  liv  —  hans  værk  var  fuldført, 
og  hans  vidnesbyrd  var  lige  så  leven- 
de, som  den  aften  tre  årtier  tidligere 
hvor  han  havde  opdaget,  at  evangel- 
iet var  sandt. 

»JEG  BLEV  BELÆRT  FRA 
DET  HØJE« 

Amazonfloden  har  sit  udspring  i 

de  bjerge,  der  omgiver  Altiplano, 

og  derfra  flyder  den  nordpå  forbi 

de  gamle  inka-ruiner  Cusco  og 

Machu  Picchu,  hvorefter 

den    støder   på   Rio 


Napo,  der  flyder  ud  fra  Peru.  Spansk 
er  det  mest  almindelige  sprog  i 
Bolivia,  Ecuador  og  Peru,  men  på 
Altiplano  og  i  Sierra'en  (det  bjergri- 
ge højland  i  Åndes)  er  aymara,  que- 
chua  og  quichua  de  mest  fremher- 
skende sprog. 

Skønt  missioneringen  til  at 
begynde  med  blev  koncentreret  om 
de  store  kystbyer,  rykkede  missio- 
nærerne snart  ud  til  Altiplano  og 
byer  som  Otavalo  i  Ecuador,  der  lig- 
ger i  en  grønklædt  bjergdal  små  100 
kilometer  nordøst  for  hovedstaden 
Quito.  Områdets  quichua-talende 
indbyggere  er  for  de  flestes  ved- 
kommende otavalo-indianere,  et 
energisk  og  flittigt  folk,  som,  da  de 
antog  det  gengivne  evangelium, 
kom  til  at  danne  den  første  ikke- 
spansktalende  stav  i  det  vestlige 
Sydamerika. 

En  af  de  første  otavalo-indiane- 
re, der  tog  imod  evangeliet,  var 
Rafael  Tabango,  som  boede  på  en 
lille  jordlod  lige  uden  for  byen. 
Selv  om  Rafael  ikke  kunne  læse 
særlig  godt,  følte  han  et  stærkt 
åndeligt  vidnesbyrd  i  det  budskab, 
som  to  unge  missionærer  havde 
bragt  til  ham,  og  han  fik  snart  et 
vidnesbyrd  om  Mormons  Bog. 
Efter  sin  dåb  viede  han  sig  selv  og 
sin  familie  til  Herrens  tjeneste. 
Hver  søndag  fra  da  af  ankom  bror 
Tabango  til  den  lille  lejede  møde- 
sal og  overdrog  en  konvolut  med 
tiende  og  offerydelser  til  den  missi- 
onær, der  tjente  som  grenspræsi- 


dent.  Bror  Tabangos  beskedne  ind- 
tægt stammede  fra  et  job  på  en 
tekstilfabrik  og  fra  det,  der  vokse- 
de på  hans  lille  jordlod. 

Ikke  så  længe  efter  deres  dåb  blev 
søster  Tabango  og  flere  af  parrets 
børn  alvorligt  syge.  Bror  Tabango 
bad  om,  at  de  måtte  blive  raske,  og 
han  gjorde  alt,  hvad  han  kunne  for 
at  skaffe  medicin.  Da  bror  Tabango 
den  søndag  rakte  grenspræsidenten 
ugens  donation,  gav  den  unge  missi- 
onær ham  konvolutten  tilbage  og 
sagde,  at  bror  Tabango  ville  få  brug 
for  pengene  til  medicin. 

Bror  Tabango  rakte  atter  konvo- 
lutten til  missionæren  og  sagde  med 
stor  overbevisning:  »Præsident,  det 
er  ikke  mine  penge,  det  er  Herrens. 
Jeg  har  ingen  ret  til  at  købe  medicin 
for  hans  penge.  Vær  venlig  at  tage 
imod  min  tiende.« 

Den  næste  dag  blev  bror 
Tabangos  bønner  besvaret,  og  samt- 
lige syge  familiemedlemmer  blev 
raske. 

Igennem  årene  er  familien 
Tabangos  hjem  blevet  velsignet  med 
15  børn,  men  kun  fire  er  blevet  over 
fem  år.  Men  parrets  tro  er  ikke  blevet 
rystet.  I  efteråret  1978  ydede  bror  og 
søster  Tabango  store  ofre  for  at 
kunne  rejse  tværs  over  det  sydameri- 
kanske kontinent  til  Brasilien  for  at 
deltage  i  indvielsen  af  templet  i  Sao 
Paulo,  hvor  de  atter  traf  præsident 
Spencer  W.  Kimball,  som  tog  kærligt 
imod  dem.  Efter  indvielsen  modtog 
parret  deres  begavelse  og  blev  beseg- 


let til  hinanden,  hvorved  de  fik  håb 
og  løfte  om  en  evig  familie.  Senere 
blev  de  børn,  som  de  havde  mistet, 
beseglet  til  dem  i  evigheden. 

Bror  Tabango  lod  ikke  sin  mangel 
på  uddannelse  afholde  sig  fra  at  stu- 
dere og  forstå  evangeliet.  Da  ældste 
Tuttle  engang  spurgte  ham,  hvordan 
han  havde  erhvervet  et  så  indgående 
kendskab  til  Mormons  Bog,  svarede 
bror  Tabango:  »Jeg  blev  belært  fra 
det  høje.« 

Bror  Tabangos  åndelige  kundskab 
gjorde  ham  i  stand  til  at  ære  sine  kal- 
delser som  den  første  grenspræsident 
blandt  otavalo-indianerne,  den 
første  distriktspræsident  og  i  1981 
som  den  første  stavspatriark  i  den 
quichua-talende  Otavalo  Stav  i 
Ecuador. 

»JEG  VIL  GÅ  MED  JER  I  KIRKE  PÅ 
SØNDAG« 

Midt  i  60erne  nød  de  missionærer, 
der  virkede  i  Magdalena-distriktet  i 
Lima,  at  kigge  ind  i  Teresa  Gais  lille 
butik  for  at  få  sig  en  kold  sodavand 
og  en  hyggelig  snak.  Den  lille  bodega 
fyldte  ikke  mere  end  75  kvadratme- 
ter og  hylderne  på  dens  vægge  var 
fyldt  med  forskellige  former  for  kon- 
serves. De  selskabelige  missionærers 
besøg  vakte  minder  om  bedre  tider 
hos  butiksejeren. 

Inden  anden  verdenskrig  havde 
Teresas  familie  levet  et  liv  i  velstand 
i  deres  hjemland  Italien.  I  et  år 
havde  Teresa  været  en  slags  Miss 

Italien.  Men  staten  konfiskerede 
familiens  ejendom,  og  de  måtte  flyg- 
te fra  deres  elskede  hjemland.  Teresa 
nåede  til  sidst  frem  til  Peru,  hvor  hun 
blev  gift  og  fik  en  søn.  Med  tiden 
døde  Teresas  mand,  og  hendes  søn 
blev  gift  og  flyttede  hjemmefra. 

Fra  tidlig  morgen  til  sen  aften  alle 
ugens  syv  dage  holdt  Teresa  sig 
beskæftiget  med  sin  bodega,  der 
havde  en  lille  toværelses  lejlighed 
omme  bagved.  Hun  var  glad  for 
muligheden  for  at  vise  missionærer- 
ne venskab  og  moralsk  støtte,  nu 
hvor  de  var  så  langt  hjemmefra.  Og 
missionærerne  var  glade  for  mulighe- 
den for  at  dele  evangeliets  budskab 
med  Teresa. 

Da  missionærerne  begyndte  at 
undervise  Teresa,  følte  hun  ånden  i 
deres  budskab.  Men  hun  spekulere- 
de på,  om  hun  kunne  holde  sabbat- 
ten hellig.  Søndag  var  trods  alt  en 
indbringende  dag  for  hendes  lille 
bodega.  Missionærerne  opfordrede 
hende  til  at  gå  med  dem  i  kirke, 
men  hun  betakkede  sig,  fordi  hun 
ikke  ville  love  at  holde  sin  forret- 
ning lukket  om  søndagen.  Men 
efter  lange  overvejelser  lovede  hun: 


»Jeg  vil  gå  med  jer  i  kirke  på  søn- 
dag.« 

Et  par  dage  senere  opdagede 
Teresa  til  sin  fortvivlelse,  at  hun 
havde  lovet  at  lukke  sin  bodega  og  gå 
i  kirke  nytårsaftensdag,  som  var  årets 
mest  indbringende  dag  for  hende! 
Hun  havde  allerede  planlagt  at 
holde  lukket  nytårsdag,  hvilket 
betød,  at  hendes  butik  ville  være 
lukket  på  to  af  årets  mest  indbrin- 
gende dage,  blot  for  at  åbne  igen  om 
tirsdagen,  der  var  ugens  mindst  pro- 
duktive dag. 

Hun  spekulerede  på,  hvordan 
hun  kunne  komme  ud  af  sin  kattepi- 
ne, men  for  Teresa  Gai  var  et  løfte  et 
løfte.  Hun  lukkede  sin  butik  og  gik  i 
kirke  med  missionærerne.  Hun  nød 
møderne,  men  hun  kunne  ikke  lade 
være  med  at  tænke  på,  at  folk  nu  gik 
til  andre  butikker  for  at  købe  ind  til 
nytårsaften. 

Søndag  eftermiddag  og  aften 
kunne  hun  fra  sin  lille  lejlighed  omme 
bag  butikken  høre,  hvordan  kunder- 
ne bankede  på  det  nedrullede  stålgit- 
ter foran  forretningen.  Det  var  svært 
at  ignorere  dem.  Folk  var  afhængige 
af  hende.    Ville    de    kunne    forstå 


Medlemmerne  i  La  Florida  Ward  i 
Trujillo  Stav  i  Chimbote  i  Peru  er  et 
godt  eksempel  på  den  voldsomme 
vækst,  som  Kirken  allerede  opleve- 
de i  Sydamerika  i  70'erne,  blot  to 
årtier  efter  at  de  første  medlem- 
mer var  blevet  døbt  i  Peru. 


hende?  Ville  de  nogensinde  komme 
tilbage  til  hendes  bodega?  Nu  hvor 
hun  ikke  havde  haft  nogen  indtægt  i 
to  dage,  hvordan  skulle  hun  så  få  råd 
til  at  indkøbe  nye  varer  den  uge? 

Det  var  med  stor  bekymring  at 
Teresa  åbnede  sin  bodega  tirsdag 
morgen.  Til  sin  forbløffelse  solgte 
hun  flere  varer  og  fik  flere  penge  ind 
den  dag,  end  på  nogen  anden  dag 
siden  hun  havde  åbnet  sin  forret- 
ning. Hun  følte  klart,  at  Herren 
havde  velsignet  hende,  fordi  hun 
havde  holdt  hans  dag  hellig.  Teresa 
holdt  aldrig  mere  åbent  om  sønda- 
gen. 

Midt  i  Teresas  slidte  regnskabsbog 
over  de  daglige  salg,  er  der  trukket 
en  tyk  streg  henover  siden.  Under 
stregen  ses  der  en  betydelig  stigning  i 
det  daglige  salg. 

»Stregen  markerer  den  dag,  jeg 
blev  døbt,«  fortalte  Teresa  senere 
med  tårer  i  øjnene.  Hun  var  især 
taknemlig  for  sit  vidnesbyrd  om  det 
gengivne  evangelium  og  de  mange 
åndelige  velsignelser,  der  havde  beri- 
get hendes  liv,  efter  at  hun  var  blevet 
medlem  af  Kirken. 

Efter  sin  dåb  kastede  søster  Gai 
sig  ud  i  fuld  aktivitet  i  Kirken  med 
sin  karakteristiske  begejstring  og  tog 
villigt  imod  kaldelser.  Hun  fandt  stor 
glæde  i  evangeliet,  og  den  glæde 
strålede  ud  af  hende  og  styrkede 
dem,  der  kendte  hende,  deriblandt 
de  missionærer,  der  tjente  i  hendes 
kvarter  i  Lima.  Når  man  tænker  på 
alle  de  lækkerbiskner,  som  hun  har 
budt  missionærerne  på,  så  er  det  et 
under,  at  hun  stadig  har  varer  på  hyl- 
derne. 

I  1986  var  søster  Gai  til  stede  ved 
indvielsen  af  templet  i  Lima  i  Peru. 
Templet  gav  hende  en  sidste  mulig- 
hed for  uselvisk  at  tjene  andre. 
Søster  Gai,  som  på  det  tidspunkt 
næsten  var  80  år  gammel,  tog  med 
taknemlighed  imod  kaldelsen  som 
tempeltjener  i  det  smukke,  nye  tem- 
pel. 


»ALLE  MINE  SPØRGSMÅL  BLEV 
BESVARET« 

Besøgende  i  La  Paz  i  Bolivia,  som 
ligger  i  en  højde  af  3800  meter  på 
den  østlige  udkant  af  Altiplano, 
hiver  efter  vejret  de  første  par  dage  i 
den  tynde  bjergluft.  Overalt  ser  man 
den  vestlige  indflydelse  i  den  travle 
by,  men  selve  kulturen  i  La  Paz  er 
stadig  meget  traditionel.  Midt  i 
60 'erne  var  medlemmerne  af  Kirkens 
tre  små  grene  ugleset,  fordi  deres 
»sære«  tro  brød  med  århundredgam- 
le traditioner. 

Et  af  disse  medlemmer  var  Jorge 
Leano,  som  af  en  kollega  var  blevet 
opfordret  til  at  lytte  til  to  nordameri- 
kanske missionærers  budskab. 
Beretningen  om  Joseph  Smiths  første 
syn  gjorde  så  dybt  et  indtryk  på 
Jorge,  at  han  ønskede,  at  hans  hustru 
Zorka  også  skulle  høre  den.  Zorkas 
søster  havde  lyttet  til  missionærerne 
et  år  tidligere  i  Cochabamba  i  det 
centrale  Bolivia,  så  Jorge  og  Zorka 
tog  varmt  imod  dem. 

Da  missionærerne  havde  under- 
vist dem  og  udfordrede  familien  til 
dåb,  sagde  familien  Leafios,  at  de 

ikke  var  parat  så  hurtigt.  Missio- 
nærerne udfordrede  så  atter  familien 
til  at  læse  Mormons  Bog  og  bede  om 
det,  som  de  havde  hørt.  Indtil  da 

Herover:  De  hellige  i  Ecuador  sam- 
les til  stavskonference.  Til  højre: 
Jorge  og  Zorka  Leano,  der  er  tem- 
pelpræsidentpar i  templet  i  Lima, 
nedenfor,  siger,  at  deres  himmelske 
Fader  har  hjulpet  dem  til  at  leve  op 
til  de  ansvar,  der  er  blevet  pålagt 
dem,  siden  de  blev  medlemmer  af 
Kirken  i  La  Paz  i  Bolivia  i  1 965. 


O 


havde  Jorge  og  Zorka  kun  bedt,  når 
missionærerne  var  der. 

Den  nat  knælede  Jorge  og  Zorka 
for  første  gang  i  deres  ægteskab  ned 
og  bad  til  deres  himmelske  Fader.  De 
gjorde  det  med  et  oprigtigt  hjerte  og 
et  inderligt  ønske  om  at  gøre  deres 
himmelske  Faders  vilje,  når  han 
åbenbarede  den  til  dem.  De  følte 
begge  et  overvældende  vidnesbyrd 
om,  at  Jesu  Kristi  gengivne  evange- 
liums budskab  var  sandt,  og  at 
Mormons  Bog  var  Guds  ord.  Den 
følgende  dag  fortalte  de  missionærer- 
ne, at  de  var  parat  til  at  blive  døbt, 
og  den  19.  september  1965  blev  de 
medlemmer  af  Kirken. 

Efterhånden  som  Jorge  voksede  i 
evangeliet,  blev  han  overbevist  om, 
at  Gud  i  sandhed  talte  til  mennesker 
igen.  »Alle  mine  spørgsmål  blev 
besvaret,  både  om  hvor  vi  kom  fra, 
hvorfor  vi  er  her  på  jorden  og  hvor- 
dan vores  evige  fremtid  vil  forme 
sig,«  sagde  han. 

Efter  sin  dåb  måtte  Jorge  afslå 
mange  af  de  skikke,  der  var  forbun- 
det med  hans  spirende  bankkarriere. 
Til  at  begynde  med  blev  han  drillet 
af  sine  kolleger,  der  var  spændt  på  at 
se,  hvor  længe  han  kunne  holde  sig 
fra  spiritus  og  cigaretter.  Men  Jorge 
forblev  trofast  mod  sine  pagter,  og 
hans  kritikere  blev  hans  stærkeste 
støtter,  når  nogen  ville  presse  ham  til 
at  bryde  visdomsordet. 

Om  de  tidlige  tider,  hvor  bror 
Leano  var  en  af  de  få  sidste  dages 
hellige  pionerer  i  Bolivia,  fortæller 


han:  »Jeg  erfarede,  at  hvis  man  ikke 
skammer  sig  over  Kirken  og  evan- 
geliet, så  vil  man  blive  rigt  velsig- 
net.« 

I  deres  første  tid  i  Kirken  stod 
Jorge  og  Zorka  over  for  svære  øko- 
nomiske vanskeligheder.  Ved  en 
bestemt  lejlighed  havde  de  desperat 
brug  for  penge  til  sko  og  andre 
fornødenheder  til  deres  fire  børn. 
Men  de  eneste  penge,  de  havde,  var 
dem,  der  var  lagt  til  side  til  tiende. 
Skulle  de  »låne«  pengene,  så  de 
kunne  købe  sko?  Søster  Leano  gav 
udtryk  for  sin  inderlige  følelse  af,  at 
pengene  ikke  var  deres,  og  at  de  hur- 
tigst muligt  skulle  betale  deres  tien- 
de, så  de  ikke  blev  fristet  til  at  bruge 
pengene  til  noget  andet. 

Bror  Leano  opsøgte  straks  grenens 
ledere  og  gav  dem  sine  tiendepenge. 
På  vej  hjem  tænkte  han:  Hvad  skal  vi 
nu  gøre!  Hvor  skal  vi  nu  få  penge  fra? 
Da  Jorge  nåede  hjem,  opdagede  han 
til  sin  glæde,  at  hans  børn  havde  fun- 
det en  100  boliviano-seddel  i  en  lille 
plasticvase,  som  de  havde  fundet. 
Pengene  rakte  til  at  købe  de  svært 
tiltrængte  sko.  Siden  den  dag  har 
bror  Leano  ivrigt  båret  vidnesbyrd 
om  tiendeloven. 

Bror  Leanos  liv  har  været  viet  til 
Herrens  tjeneste.  Ikke  længe  efter 
sin  dåb  blev  han  kaldet  til  grens- 
præsidentskabet  i  La  Paz.  Senere 
tjente  han  som  grenspræsident, 
distriktspræsident  og  præsident  for 
La  Paz  Stav,  da  den  blev  dannet  i 
1979.  Fire  år  senere  blev  han  ordine- 


ret til  stavens  første  patriark.  Han 
har  også  to  gange  tjent  som  regional- 
repræsentant, og  mellem  disse  kal- 
delser -  fra  1987  til  1990  -  var  han 
præsident  for  Cali  Missionen  i 
Colombia. 

Siden  1995  har  bror  og  søster 
Leano  tjent  som  tempelpræsidentpar 
i  templet  i  Lima  i  Peru,  en  kaldelse 
som  har  været  »muy,  muy  especial« 
(meget,  meget  speciel) . 

»Hver  gang  Herren  har  kaldet 
mig  til  at  tjene,  har  jeg  følt  mig  ufor- 
beredt og  utilstrækkelig  -  selv  længe 
efter,  at  jeg  var  blevet  kaldet,«  min- 
des bror  Leano.  »Men  jeg  ved,  at 
Herren  har  sin  plan,  og  at  den  er  vel- 
organiseret. Skønt  jeg  har  følt  mig 
utilstrækkelig,  har  Herren  altid  vel- 
signet mig  og  sørget  for,  at  jeg  kunne 
leve  op  til  mit  ansvar.« 

Hvorfor  har  Kirken  tiltrukket  så 
mange  trofaste  og  tapre  mennesker  i 
landene  i  det  nordvestlige  Sydameri- 
ka? Jorge  Leano  besvarer  det  spørgs- 
mål: 

»For  det  første  fordi  mange  af  ind- 
byggerne er  direkte  efterkommere  af 
Israels  hus.  Det  ligger  i  deres  blod  at 
tro  på  evangeliets  sandhed,«  siger 
han.  »For  det  andet  skyldes  det  de 
fremragende  ledere,  som  Herren  har 
beredt  for  Kirken,  hvoraf  missio- 
nærerne var  de  første.  Og  for  det 
tredje  skyldes  det  disse  landes  histo- 
rie. Mange  har  udnyttet  og  underku- 
et disse  folk.  Men  de  vil  rejse  sig 
igen.  De  nærer  store  forhåbninger  til 
Jesus  Kristus  og  hans  kirke.«  □ 

For  enden  af  Parley  Street,  af  Glen  S.  Hopkinson 

Da  pøblen  tvang  de  hellige  til  at  forlade  deres  hjem  i  Nauvoo,  stod  de  over  for  den  første  af  mange  vanskeligheder  -  at  sætte  over 

Mississippifloden  midt  om  vinteren. 


kriften  belærer  os  om  at  bære 
»hinandens  byrder,  således  op- 
fylder I  Kristi  lov«  (Gal  6:2).  På 
en  bjergtop  i  Norge  erfarede  disse  teenagere, 
at  når  man  står  over  for  prøvelser,  så  er  det 
vigtigt  at  have  gode  venner,  der  kan  hjælpe 
én.  Se  »At  løfte  i  fællesskab,«  side  10. 

